
Građanska proizvodnja soda vode 

JOSIP KRČELIĆ 

ZAGREB, LAGINJINA UL. 29. 

Telefon broj 6614. 

Skladište mineralnih voda i osvje- 
žujućih pića. 


JERONIMSKE KNJIGE 
ZA GODINU 1939. 

1. DANICA, kalendar za g. 1939. 

članska cijena 8 Din 

2. ZVIJEZDE SRCA ISUSOVA, pjesničke 
pripovijesti od M. Pavelića 

3. JEDNI GRADE, DRUGI RAZGRAĐUJU, 
knjiga o današnjim državnicima 

Te 3 knjige za 15 Din 

4. ISPOD GARIĆKE PLANINE, pripovijesti 
od Mije Stuparića 

5. KAKO SE HRANI BILJE, agrikulturna 
kemija od dr. M. Mohačeka 

Tih 5 knjiga za 25 Din 

6. MAJKA PRIČA, pripovijesti iz Bosne od 
Viktora Grmovića 

7. NAŠA ZEMLJA, od prof. B. Babića 

8. ŽRTVA NOVOGA ZAVJETA, prvi dio 
pučke liturgike od D. Kukalja 

9. GOSPODARSKI ŽIVOT NA SELU, od 
dra Milana Ivšića 

Svih 9 knjiga za 50 Din 

(Nečlanovi plaćaju 50 % više). 

Naručite te vrijedne kujlge odmah na 
adresu: 

HRVATSKO KNJIŽEVNO 

DRUŠTVO SV. JERONIMA 

ZAGREB 

TRG KRALJA TOMISLAVA BROJ 21 


Kemička čistiona i bojadisaona 

Sve odjevne predmete čistim i bo- 
jadišem uz najumjerenije cijene 
Odijela gladčanje . . Din 15- — 
Kem. čišćenje odijela . „ 40— 

„ „ haljine od „ 25 — 

Vadim i pojedine mrlje 

IH. DRBGOSavaC, ZAGREB 

Tomašićeva 5. i Vlaška 63., dvor. 


- POMLADITE 

Danas se zidovi stana bojadišu nje- 
žnim svijetlim bojama. Jednobojni 
zidovi ukrašuju se papirom, od ko- 
jega se prave razne figure, cvijeće, 
ptice, leptiri i slično. Prednost pa- 
pira, koji je specijalno izrađen za 
tu svrhu, sastoji se nesamo u tome, 
što pri ukrašivanju zidova njime mo- 
žete svojoj fantaziji dati maha, ne- 
go i u tom, jer se taj papir dade 
prati običnom sapunicom. Papir za 
ukras stanova je prilično jeftin, i ta- 
ko će vaše sobe obložene papirom 
izgledati bogate i raskošno uređene 
odaje. 

Uz zidove ukrašene na taj novi 
način ne pristaju stare teške zavje- 
se. Najbolje ćete učiniti, ako izabe- 
rete lagane zavjese, koje propuštaju 
što više svijetla. Nježne muslinske 
zavjese protkane cvijećem djeluju 
kao dašak proljeća, te će i u naj- 
tmurnijim zimskim danima vaš stan 
imati svježine. U dječju sobu i u sobu 
za mlade djevojke najbolje pristaju 
store od tila u bijeloj boji bjelokosti. 
A isto tako lijepo djeluju i zavjese 
od kretona u nježnim bojama, sa 
uzorcima cvijeća. Nove tkanine za za- 
store pružaju zbilja veliki izbor, jed- 
na je ljepša od druge, a sve su stal- 
ne u pranju. 

Starinski namještaj, koji je obično 
čist i trajan, osvježite sa modernim 
ručnim radom, unesite u svoj dom 
koju novu modernu sitnicu, vaze od 
keramike napunite cvijećem i vidjet 
ćete, da će vaš stan na taj način 
dobiti potpuno drugi izgled. 

Može međutim i namještaj biti li- 
jep, mogu i zidovi biti moderni obo- 
jadisani, a prozori ukrašeni novim 
prozračnim zavjesama, sve će to iz- 
gubiti vrijednost, ako podovi ili par- 
keti vašega stana nisu pokriveni ći- 
limom. Naša domovina upravo u to- 
me pruža bogat izbor, jer se gotovo 
u svim planinskim krajevima izra- 
đuju prekrasni ćilimi. 

U Bosni i u Dalmaciji izrađuju se 
prekrasni ćilimi po narodnim uzor- 
cima, a u najnovije doba rade se ći- 
limi i u drugim krajevima. Ćilimi 
što se izrađuju u tkaonicama u Sa- 
rajevu i u Splitu mogu se takmiti 
sa najfinijim orijentalnim ćilimima. 
Osim toga u Prozoru u Bosni že- 


SVOJ STAN! 

ne izrađuju lijepe ćilime, koje mo- 
žete dobiti vrlo jeftino. U najnovije 
doba i u Tuhelju (Hrvatsko Zagor- 
je) izrađuju se ćilimi pod stručnim 
vodstvom profesora dra Ćire Tru- 
helke (koji je u više navrata sura- 
đivao i u »Obitelji«), 

Profesor Truhelka provodeći svoj 
godišnji odmor u tome lijepom kraju 
Hrvatskog Zagorja vidio je, da je 
narod vrlo siromašan i da se žen- 
ska omladina ne bavi gotovo nika- 
kvim ručnim radom. Želeći pomoći 
ovome kraju, on je osnovao ćilimar- 
stvo. Izradio je osnov za tkalački 
stan i dao je sve upute za tkanje či- 
lima. Pod njegovim stručnim vod- 
stvom izrađuju se sad u Tuhelju ći- 
limi poput perzijskih od prvorazred- 
ne bosanske vune. Predloške za uzor- 
ke radi prof. Truhelka sam, te ćili- 
mi ni po izradbi ni po kvaliteti a ni 
po uzorcima ne zaostaju ništa za ori- 
ginalnim perzijskim ćilimima. Profe- 
sor Truhelka radi sve to posve bes- 
platno, jer hoće da narodu pomogne 
i da se ovaj kraj gospodarski podi- 
gne. Tako je sada već zaposleno oko 
30 djevojaka sa tkanjem čilima. Svaki 
pravi rodoljub pomoći će najbolje 
svome narodu na taj način, da ku- 
pupuje narodne proizvode. Za go- 
stinjsku sobu izaberite lijep tuheljski 
čilim, a za sobu, u kojoj se dnevno 
boravi, kupite ukusan i jeftin pro- 
zorski. 

Kad ovako preuredite stan, bit ćete 
i sami iznenađeni njegovom ljepotom. 

Anđela Kaić 


Slika na omotu: 

I staro suđe treba đa Je 
čisto . . . 


POKUĆSTVO 

S. D. OPAČIĆ I sinovi 
ZAGREB, ILICA 128 


» C0NC0RDIA 

■ POGREBNO PODUZEĆE 

ZAGREB 

Kačićcva ulica broj 11 
Pavla Radića ulica br. 16 
TELEFON BROJ 23-130 

U Vašem je interesu, đa u slučaju potrebe naručite pogreb 
kod „CONCORDIE" koja će Vas poslužiti prvoklasnom ro- 
bom i podvorbom uz solidnu cijenu. Vlastiti proizvod me- 
talnih Iljesova i sarkofaga. Preuzimam ekshumacije i pre- 
voze sa vlastitim furgonima. — Ilustrirani cjenik za sjajne 
pogrebe — besplatno! 

ZA NARUČBE SE PREPORUČA VLASNIK „CONCORDIE« 

DRŽISLAV ŠTIGLIĆ, ZAGREB 

PAVLA RADIĆA UL. 16 KAČIĆEVA UL. 11 

TELEFON BROJ 23-130 


Štedljivo trošite, ako ložite ugljenom 
poznate marke 



Na telefonski poziv 

lit. 99 = 95 

dopremamo izravno u kuću najbolju 
vrstu u plombiranim vrećama. 

„TUD“ 

Zagreb, Slovenska Til. £20 

ČASOPIS ZA HRVATSKU PORODICU 
GODINA X. BROJ 39/40. 


U ZAGREBU 15. LISTOPADA 193 8. 


SLOVAČKA AUTONOMIJA . 

Napisao dr. Josip Andrić 


Evropa se u rujnu mjesecu žestoko potresla. 
Što su se rujanski dani više približavali kraju, 
to je ta trešnja bila žešća. Katastrofa, kakve 
svijet još nije vidio ni doživio, bila je već tik 
pred vratima. Samo je trebalo, da prva puška 
opali, pa da se čitav svi- 
jet nađe u plamenu, a 
onda za neko vrijeme u 
ruševinama. Ali u zad- 
nji čas Providnost je tu 
tešku nesreću, tu sigur- 
nu propast odvratila od 
evropskih naroda. Sve 
se u zadnji tren preokre- 
nulo. Evropa je spaše- 
na, ali je jedna država 
— čehoslovačka — pla- 
tila harač. Izgubila je 
čitavu trećinu od svoje 
dosadanje veličine. Iz- 
gubila je zemlje, koje 
su tisuću godina bile sa- 
stavni dio češke države. 

Izgubila ih je, jer su joj 
se oni, u kojih je prija- 
teljstvo do zadnjeg ča- 
sa polagala sve svoje 
nade, iznevjerili. Izgubi- 
la je nekrvavu bitku ra- 
di svog prevelikog pou- 
zdanja u svoje savezni- 
ke, ali i radi svoje tvrdo- 
glave i nerazborite unu- 
trašnje i vanjske poli- 
tike. 

Drugi narod bi u 
takvoj nesreći izgubio 
glavu. Češki narod, ko- 
jemu je i u najve- 
ćem zlu ostao zdrav 
razbor, snašao se. Oti- 
šao je predsjednik re- 
publike Beneš, koji je bio glavni nosilac do- 
sadašnje dvadesetgodišnje centralističke i fran- 
kofilske i filoboljševičke i polonofobske i slo- 
vakofobske politike. Bačeni su u ropotarnicu 
izmišljeno češkoslovačko narodno jedinstvo i 
centralizam te sve, što je s tim bilo u vezi. Preko 
noći postavila se cijela čehoslovačka na nov te- 
melj. I gle, država, koja je dosad među slaven- 


skim narodima bila nosilac liberalne demokracije, 
nada boljševizma u Srednjoj Evropi i tip centra- 
lističke države, preobražuje se i postaje uzor 
mnogim državama te živi dokaz, kako federali- 
zam nesamo ne razjedinjuje i ne. ruši držav£, 

nego ih spašava i učvr- 
šćuje. 

Slovačka se u toj kri- 
zi čehoslovačke nada sve 
dostojno ponijela. Bila 
je u zlu kroz 20 godina, 
bila je u sporu s Češ- 
kom radi svojih težnja 
za slobodom. Neprijate- 
lji Čehoslovačke su stal- 
no računali, da će u kri- 
zi, koja je snašla tu dr- 
žavu, Slovaci Česima 
okrenuti leđa. Na to su 
osobito Madžari računa- 
li. Ali prevarili su se. 
Slovaci nisu Čehe, ma 
koliko su im Česi skri- 
vili, ostavili u nevolji, 
nego su im pružili brat- 
sku ruku, da jednim ma- 
hom maknu, izbrišu i za- 
borave sve sporove, pa 
da bratski jednakoprav- 
no urede svoju državnu 
zajednicu. Česi su tek sa- 
da mogli uvidjeti, tko 
im je pravi prijatelj i 
kako su krivo činili slo- 
vačkom narodu i njego- 
vu vođi Andreju Hlinki, 
kad su ga okrivljivali, 
da je protiv češkoslova- 
čke države. 

Slovački narod, koji 
tisuću godina pod Ma- 
džarskom nije moga*} 
da se dovine ni do najmanje narodne i državne 
slobode, koji nije nikada imao ni toliko, koliko 
smo mi Hrvati do g. 1918. imali, sada ima svoju 
autonomiju, svoju samostalnost, ima svoju vla- 
stitu vladu te je sada sam gospodar u svojoj ku- 
ći. I kao takav sad je rado ostao s Česima u dr- 
žavnoj zajednici te će sad biti iskreno odan toj 
državi, za nju će se rado žrtvovati, za njenu 



SLOVAČKA KRAJINA KOD RUŽOMBERKA 
Rodni kraj Andrije Hlinke 

snagu i bolju budućnost složnim silama raditi. 
Tome se od 'svega srca radujemo. Radujemo 
se slovačkoj autonomiji, jer je slovački narod 
nama Hrvatima posebno mio. Radujemo se ple- 
menitosti slovačkog naroda, koja se očitovala 
u teškoj kušnji prošlih dana: takav plemenit na- 
rod, koji svoga brata, sve ako je s njim i u 


svađi, ne ostavlja u nevolji, ne će ostati nena- 
građen od Boga. Radujemo se, što će glavno 
zaslugom Slovaka nova češkoslovačka država 
nanovo procvasti nakon preživljene nesreće i 
postati baš zato, jer je sad postavljena na naj- 
čvršći temelj slobode svojih naroda, uzor-država 
i svim ostalim slavenskim narodima. 


SUSRETI S ANDREJEM HLINKOM 

(Nastavak) USPOMENE NA VELIKOG VOĐU SLOVAČKOG NARODA 

Piše Dr Josip Anđrić 


Prošle su gotovo dvije i po godine od mog 
prvog susreta s Andrejem Hlinkom u Pragu. U 
kolovozu 1922. bio sam na orlovskom sletu u 
Brnu. Na tom smo se sletu mi Hrvati upoznali i 
sa slovačkim Orlovima, koji su nas pozvali, da 
pođemo iza brnskoga sleta na izlet po Slovačkoj, 
gdje će slijedeće nedjelje u gradu Ružomberku 
biti pokrajinski slovački orlovski slet. Odmah 
sam s velikom radošću taj poziv prihvatio. I 17. 
kolovoza ujutro vozili smo se nas trinaestero 
Hrvata i Slovenaca — među nama i 4 dame — 
na izlet po Slovačkoj. 

Krasno smo bili dočekani i gostoljubivo pri- 
mljeni u gradu T r e n č i n u, još ljepše u gradu 
Ž i 1 i n i, a najljepše u gradu Ružomberku. 
Tu se bilo zgrnulo mnoštvo naroda, da nas, do- 
šljake iz daleke Hrvatske i Slovenije dočeka. A 
među njima i Andrej Hlinka. Došao je, da nas i 
sam pozdravi, da nam tako pokaže, kako mu je 
drago, što eto prvi put katolici sa slavenskog 
juga dolaze u njegov grad u pohode. Još mi je 
živo u pameti njegova impozantna vitka poja- 
va, kako je stao pred nas i pozdravivši se sa sva- 
kim od nas stao da govori pozdravni govor, koji 
nas je svojom toplinom i svojim zanosom upra- 
vo fascinirao. Imam fotografije s tog nezabo- 
ravnog dočeka u Ružomberku, i na jednoj je 
Hlinka-divno snimljen baš u času, kako nam je 
držao pozdravni govor. Kadgod gledam tu fo- 
tografiju, učini mi se, kao da čujem, kako je 


srdačne riječi upravio u tom govoru posebno 
nama Hrvatima: 

»...As posebnom radošću pozdravljam vas, 
dragi moji Hrvati, jer s Hrvatskim smo narodom 
mi Slovaci zajedno kroz duga stoljeća bili ve- 
zani sličnom sudbinom, skupa smo se morali bo- 
riti proti istom neprijatelju, jednako smo i mi i 



U SVEČANO] POVORCI S KONJANICIMA NA ČELU UVELI SU 
SLOVACI HRVATSKE I SLOVENSKE GOSTE U HLINKIN GRAD 
RUŽOMBEROK 



Slika lijevo: 

ANDREJ HLINKA POZDRAVLJA PRED 
RUŽOMBERŠKIM KOLODVOROM HRVATE 
I SLOVENCE, KOJI SU POSLIJE ORLOVSKOG 
SLETA U BRNU GOD. 1922. DOŠLI U POHO- 
DE I SLOVACIMA U RUŽOMBEROK 
Prvi lijevo na slici naš glavni urednik dr Jo- 
sip Andrić, do njega Slovenec Josip Pire, 
zatim naše suradnice Ivka Marušić i Stanka 
Andrić (s orlovskom kapom) 

Slika lijevo: 

GRADSKI DOM U RUŽOMBERKU 
Desno krilo zgrade je župni dvor, u kojem je 
župnikovao Andrej Hlinka do svoje smrti. 
Desno je župna crkva. Pred Gradskim Domom 
je trg, koji sad nosi ime Hlinkin trg. Na tom 
je trgu 20. kolovoza 1922. bila velika svečanost 
u čast Hrvata i Slovenaca, pa je bilo do 10 
tisuća naroda, pred kojima su održani govori 
s balkona Gradskog Doma 



vi ostali nepokolebivi u svom katolicizmu i ne- 
pobjedivi u svojim narodnim pravima, a takvi 
smo i danas, takvi ćemo i ostati. Kadgod nam je 
u prošlosti bilo najteže, upirali smo svoj pogled 
na jug u vas, svoju najmiliju braću, i po vašem 
primjeru narodnog junaštva i narodne svijesti 
nismo klonuli ni mi. A tako upiremo pogled svoj 
u vas i danas, pa ako hoćete da znate, u kojega 
vam brata bije najtoplije srce za vas, dragi mo- 
ji Hrvati, evo vam Slovaka . . .« 

I govorio je dalje sve toplije, sve zanosnije 
okrenut prema meni. Upirao je pogled u mene, 
ali se zacijelo nije više sjećao, da me je već bilo 
kada vidio. To sam mu tek morao spomenuti, 
ali ovaj čas u tom mnoštvu nije za to bila pri- 
lika, nego tek kasnije . . . 

Nakon tog divnog pozdrava svrstala se povor- 
ka na čelu s konjanicima u slovačkoj narodnoj 
nošnji, te smo tako svečano, praćeni glazbom, 
ušli u Hlinkin grad. Došli smo u Kulturni Dom. 
Tu smo vidjeli Hlinku, kako se kao obični gra- 
đanin zabavlja s društvom svojih građana-žu- 
pljana, koji su sjedjeli uz karte. 

Izakako smo bili razmješteni po stanovima, 
bili smo u župnom dvoru kod Hlinke na večeri. 
Tek kad nas je Hlinka nazdravio, 
uhvatio sam priliku, nesamo da mu 
zahvalim, nego da mu spomenem 
i onaj svoj doživljaj s njim iz Pra- 
ga iz doba njegove internacije. Da 
ste ga vidjeli, kako se obradovao. 

Pristupio je k meni i srdačno mi iz- 
razio svoju radost, što sam se oda- 
zvao tadanjem njegovu pozivu i 
došao mu u goste u Ružomberok. 


Od tog je časa mnogo pažnje posvećivao meni 
i mnogo sa mnom razgovarao. I to veče i su- 
trašnji dan u nedjelju 20. kolovoza, kad je bila 
velika narodna svečanost na trgu pred Gradskim 
Domom. 

Desetak tisuća naroda sabralo se tu na trgu. 
Biskup Vojtaššđk je služio sv. misu na trgu. A 
iza te svečane službe Božje bilo je javno zboro- 
vanje. S balkona Gradskog Doma progovorio je 
Hlinka divan govor o nama Hrvatima i o Slo- 
vencima te o velikim idealima, za koje se bore 
Slovaci kao i Hrvati i Slovenci. Snažne njegove 
riječi naišle su na buran odjek među onih deset 
tisuća slušalaca. 

A onda smo iza njegova govora morali pro- 
govoriti i mi gosti. Ne znam ni sam, kako sam 
se našao na balkonu, gdje je čas prije govorio 
Hlinka, te kako sam i ja nastojao izliti hrvatske 
osjećaje na sve ono, što smo tu vidjeli i čuli i 
čega smo bili eto živi svjedoci u ovom divnom 
gradu Andreja Hlinke, gradu njegove borbe za 
slovačku slobodu, gradu, u koji je sva Slovačka 
uprla oči očekivajući iz njega bolje svoje i sret- 
nije dane . . . 

(Nastavit će se). 


Slika desno:' 

SVEČANA PONTIFIKALNA SLUŽBA BOŽJA 
NA TRGU PRED GRADSKIM DOMOM 
U RUŽOMBERKU 

prigodom svečanosti priređene u čast Hrvata 
i Slovenaca 20. kolovoza 1922. Sv. misu je slu- 
žio biskup Vojtaššak 


549 




JUBILEJ NAŠEGA GLAVNOG UREDNIKA 


Dne 14. listopada o. g. navr- 
šilo se 25 godina, otkako je u 
hrvatskom katoličfifcm dnevni- 
ku »Riječkim novinama« počeo 
izlaziti književni prvijenac na- 
šega glavnog urednika dra Jo- 
sipa Andrića — »Srijemske ele- 
gije«. Tom zgodom su brojni 
čestitari zaželjeli našem glavnom 
uredniku najljepše želje, a sa- 
dašnji hrvatski katolički dnevnik 
»Hrvatska Straža« donio je o ju- 
bilarcu vrlo lijep feuilleton. U 
tom feuilletonu pisac ističe, da 
su »Srijemske elegije« bile od- 
mah pri prvoj pojavi zapažene 
i cijenjene u mladoj hrvatskoj 
katoličkoj književnosti, jer je 
iz njih izbijao mlad književni 
talenat s konturama već izgra- 
đenog stila. U njima se opažala 
sjeta, koja je bila istinska i du- 
boko proživljena književnikova 
reakcija pred nasrtajima tuđi- 
naca na plodni i lijepi hrvatski 
Srijem. Po njima je dr Andrić 
sa svojih devetnaest godina stu- 
pio u red priznatih naših knji- 
ževnika. 

Doista dr Andrić se već i prije 
toga vremena s puno zanosa ba- 
vio književnošću te kao srednjo- 
školac uspješno uređivao đačke 
listove »Slavonac« i »Jeku«, ali 
ga je hrvatska javnost upoznala 
tek po njegovim »Srijemskim 
elegijama« i tek od njih započi- 
nje njegovo opsežno djelo na 
književničkom polju. Slijedile su 
zatim i druge novele i rasprave, 
od kojih je osobito značajan bio 
njegov prikaz mlađeg katoli- 
čkog književnog stvaranja kod 
nas. G. 1923. izlazi zbirka nje- 
govih pripovijesti »Dunje ran- 
ke«, g. 1924. izdaje »Nove bra- 
zde«, a g. 1926. socijalno politi- 
čki roman »Svega svijeta dika«. 

Pored toga istakao se i kao 
vrstan hrvatski putopisac te nje- 
govi putopisi iz Svete Zemlje, 
iz Irske, iz Italije i iz Češkoslo- 
vačke idu među prva djela te 
vrsti kod nas. 

Dr Andrić je k tome napisao 
i nekoliko poučnih knjiga za hr- 
vatski puk i to g. 1922. »Gospo- 
darska politika«6, g. 1923. »Poli- 
tika kao nauka«, g. 1924. »Hr- 
vatsko uzor-selo«, g. 1927. »Žito 
u svjetskom gospodarstvu«, a g. 


1937. i 1938. dvije lijepe brošu- 
re »Mala pastirica« i »Crna vele- 
vlast«. Napisao je i uspjelu pu- 
čku glumu: »Vuk u ovčjoj koži«. 

I na polju prevađanja iz stra- 
nih jezika dr Andrić je mnogo 
toga učinio, pa su dosad štam- 
pani ovi od njega prevedeni ro- 
mani: »Putem ljubavi« od J. Š. 
Baara, »Tajna lijepe Cvijete« od 
Y. Zeyera, »Roman jednog ka- 
pelana« od H. Strachlitza; »Za 
kravicu« od J. Š. Baara; »Dvo- 
rac kod Crvenog Potoka« od 
Delly-a, »Krasuljak« od Dury- 



Dr. JOSIP ANDRIĆ 
glavni urednik Hrvatskoga Književnog 
Društva sv. Jeronima 

eha, te knjiga za omladinu: 
»Samko« i mnoge druge. 

Još veću uslugu nama Hrvati- 
ma učinio je dr Andrić svojim 
neumornim radom na uredni- 
čkom i nakladnom polju. On 
je bio urednik »Luči«, ure- 
đivao je »Mladost«, pokrenuo i 
uređivao »Našu Gospu Lurdsku«, 
a da ne govorimo o našoj »Obi- 
telji«, iz koje ga već svaki čita- 
telj pozna. Osobito je zapaženo 
njegovo uređivanje »Seljačkih 
novina«, pri čemu je došao do 
izražaja njegov smisao za pučki 
stil i ljubav za seljaka. 

No sigurno je najzaslužniji rad 
dra J. Andrića kao urednika naj- 
raširenije hrvatske pučko pro- 
svjetne ustanove — Hrv. Knjiž. 
Društva Sv. Jeronima. To je 
mjesto zauzeo g. 1921. u dva- 
deset i sedmoj godini života, te 


u tom svojstvu još i danas pre- 
dano i svojski radi. Pod njego- 
vim vodstvom uvelike je oživje- 
la i razgranala se jeronimska 
nakladna djelatnost. Za njegove 
uredničke ere izdano je u Jero- 
nimskom Društvu daleko veći 
broj knjiga nego za uredniko 
vanja svih ostalih jeronimskih 
urednika zajedno. Pod njegovim 
uredništvom pokrenuta je »Knji- 
žnica Dobrih Romana«, »Knjižni- 
ca Društvene Pozornice«, Knji- 
žnica Dobre Djece«, »Knjižnica 
Općeg Znanja«, »Jeronimsko 
Svijetlo« po dinar i svi sadašnji 
jeronimski listovi. 

Dr J. Andrić se pored svega 
toga još posebno bavio i s glaz- 
bom te je poznat kao glazbeni 
kritičar, a napisao je i nekoliko 
lijepih studija o slavenskim gla- 
zbenicima: Smetani, Dvoraku, Li- 
sinskom i Široli. No on je i sam 
skladao te je izdano više dese- 
taka njegovih kompozicija za 
zborove, soliste, orgulje, glaso- 
vir i tambure. 

Dr*Andrić je još kao gimna- 
zijalac ušao u redove novog ka- 
toličkog gibanja kod nas te je 
i danas jedan od njegovih pr- 
vaka. Osobito je bio agilan u 
akademskom »Domagoju« i »Ko- 
lu Hrvatskih Književnika«, a ra- 
dio je i pomagao rad na svim 
poljima katoličkog javnog ži- 
vota u hrvatskom narodu. U 
»Društvu za širenje vjere«, u 
kulturnim, vjerskim i gospodar- 
skim ustanovama — svuda ste 
ga sreli, svuda je bio pripravan 
da sa svoje strane doprinese bo- 
ljitku i napretku. Nema valjda 
nijedne hrvatske katoličke usta- 
nove i zamašitijeg pothvata u 
ovih 25 godina, a da on nije u 
njima učestvovao i bilokako po- 
magao. Uvijek predan, neumo- 
ran, pun oduševljenja i elana. 

U najnovije vrijeme osobito je 
zaslužan za širenje kulta bi. Ni- 
kole Tavilića, kojemu je baš za- 
slugom dra Andrića podignut u 
Jerusalemu prvi hrvatski oltar. 

Neka nam dobri Bog poživi 
našeg jubilarca i neka mu dade 
snage, da nastavi svoj plodono- 
san rad na književnom, prosvjet- 
nom i svim drugim poljima u hr- 
vatskom narodu. L. P. 

V 


Novela „Obitelji". CONFITEOR 

Ispovijedam se Bogu Svemogućem i Vama, oče 


Oče-, da li se još sjećate našeg prvog sastan 
ka od prije četrdeset godina? Ima na svijetu još 
nekoliko ljudi, koji me se sjećaju iz onih vre- 
mena. Kažu, da sam bio dječak veoma rumenih 
ustiju. Ali to nijesu nikakvi naročiti znakovi za 
raspoznavanje, već je naročiti znak bio to, što 
sam se neizmjerno bojao Vas, pa ćete me po 
tom možda i sada prepoznati. Sedamdeset i 
trojica smo išla u prvu gimnaziju, sedamdeset 
i tri vruća mala srca koprcala su se u Vašoj ja- 
koj bijeloj šaci, koja bi i onda čvrsto stiskala, 
kad bi milovala. Samo jedno malo srdašce nije 
se nikada koprcalo, već je uvijek prestrašeno 
lupalo kao srce uhvaćenog mladog vrapca, a 
to srdašce bilo je moje. Vaša ruka, oče, milo- 
vala me je mekano i onda, kad me je htjela ka- 
zniti. Baš mene između nas sedamdeset i tri. Za- 
što baš mene? Ta bilo je među nama i gospod- 
ske djece, koja su se kupala u kolonjskoj vo- 
dici i nosila svilene košulje. Njihova fina 
gospodska lica upravo su se nudila na milova- 
nje. Ja sam bio raščupani mali seljak, moje ko- 
se slabo se hvatao češalj s potrganim zupcima, 
i samo nedjeljom bi majka dospijevala, da me 
umije iz lavora, dok sam se u radne dane umi- 
vao sam, samo tako vodom iz usta. Zašto se baš 
na moju raskuštranu kosu spuštala toplo i me- 
kano vaša posvećena ruka, i zašto se uvijek baš 
onda najbolje stisnulo moje plaho srce? 

Mogu zahvaliti Samuelu Stroszu, što ste si 
Vi, oče, baš mene izabrali od svoga stada. Dotle 
sam bio samo jedan između sedamdeset i troji- 
ce, a od onda ste mi Vi udarili žig izabranosti. 

Samuel je bio naš susjed u Ždralovoj ulici i 
strastveno je volio na dimu sušene kobasice vje- 
rojatno zato, jer mu je to zakon njegove vjere 
branio. Ja sam opet strastveno ljubio knjige, ali 
u našem starinskom dvorcu manjkala je obi- 
teljska knjižnica, te je samo poreska knjižica 
ležala iza zrcala, a Sv. Pismo stajalo je visoko na 
gredi. Međusobna pomoć, kao prirodni zakon i 
socijalna pojava, vrijedila je i u Ždralovoj ulici. 
Ja sam kroz prozorčić našeg tavana bacao na 
dimu sušene kobasice susjedu, s kojim me je 
vezao prijateljski ugovor, a on mi je za uzvrat 
kriomčario kroz kanal ispod kapije duševnu 
hranu. Jedamput je to bio Ponson du Terrail, 
drugiput Jokai, V. Hugo i ostali klasici, kojima 
sreća nije poslužila kao navedenim piscima, sto- 
ga ih je posve nestalo iz svjetskog prometa. Ali 
savršeno djelo uvijek preživi svog autora, pa iako 
sam ja već zaboravio, tko je napisao roman »Za- 
kupnik regala, koji se pretvorio u svinju«, u snu 
me katkada još i sada oblije hladan znoj, kad 
se preda mnom pojavi taj novčani kapacitet s 
naslovne stranice. 

Bog mi je svjedok, oče, da sam ja poslije du- 
ševnog užitka vratio nesretnog zakupnika re- 
gala u kanal, pa još i dandanas vjerujem, da 
ga je Samuel tamo našao i odnio. Ali Samuel je 


Napisao Mora Ferenc 
duhovni, mjesto Boga . . . 

bio za dvije godine stariji od mene, a u svjet- 
ske se poslove razumio naročito bolje nego ja, 
stoga nije prezao niti pred terorom. Izjavio je. 
da će me zatući, ako mu ne vratim knjige. Ne 
će to učiniti iz lične osvete, već radi drugih okol- 
nosti. Knjiga naime nije bila njegova, već je pri 
padala njegovu nećaku Vilimu Blau, koji će opet 
Samuela zatući, ako mu ne vrati njegovo pravo 
vlasništvo. 

Ja nijesam protivnik batina iz načelnih razlo- 
ga, kad bi se samo mogao redoslijed promije- 
niti, ali ovako sam prestrašeno zurio u Samuela, 
kao što je u romanu »Gladujući Matek« ili »Tri 
crvena đavola« zaručnica zarobljenika zurila o 
ponoći u duh oklopljenog viteza. 


Srce moga prijatelja ipak se razmekšalo. 



TRNAVA, KATOLIČKO KULTURNO SREDIŠTE SLOVAČKE 


»Daj mi deset novčića, za to ću si ja tu knjigu 
kupiti u knjižari.« 

»Ja nemam deset novčića«, primio sam se za 
stup kapije i u tom času shvatio sam za čitav 
život, što znači siromaštvo. 

»No ništa zato,« tapkao me je po ramenu moj 
velikodušni prijatelj, koji je predstavljao mo- 
ralni svjetski poredak na obali našeg potoka. 
»Ako mi dadeš jednu kobasicu, onda ću ja na- 
govoriti Vilima, da te ne prijavi velečasnom go- 
spodinu Trungelu.« 

Odonda sam čuo mnogo o tome, kako je di- 
plomatska služba skupa, ali ne vjerujem, da bi 
svjetska povijest poznavala diplomaciju, koja 
bi stajala toliko žrtava kao ta. Moj otac bi svake 
sedmice ubio po jednu mačku u blizini kuće, 
a letvu s kobasicama vješao bi sve na viša mje- 
sta. Svršilo je ipak tako, da je konačno nestalo 
i zadnje kobasice s letve, a onda ste mi vi, oče, 
jedamput poslije vjeronauka kazali: 

»Dođider ti, sinko, u muzej.« 

Na kraju dugoga bijelog hodnika bila su jed- 
na tamna vrata, a iznad vratiju crna daščica s 
ovim natpisom: Muzej. Svakojake su vijesti ko- 
lale o tome, što je sve unutra, ali stalno nije 
znao nitko. Tko je bio tamo pozvan, taj ne bi; 
imao vremena da se ogledava, t. j. sva pažnja 

bila mu je usredotočena na onaj najzaobljeniji 
dio tijela, što se mjerio metrom. 

I mene je napustila sposobnost opažanja, kad 
me je progutalo to mjesto muka i škripanja zu- 
bi. Mala tamna sobica vrtjela se sa mnom kao 
vrtuljak na sajmu, samo u sredini stajao je ne- 
pomično uski zeleni stol, a na njemu sjao se 
crveni metar, kao kad kovač drži usijano 
gvožđe. 

Onda ste mi, oče, stavili prvi puta ruku is- 
pod brade, koja je brada drhtala, a vi ste je 
blago stisnuli. 

»Gledaj u mene!« 

Pogledao sam. Dva sjajna oka upiljila su se 
u moje zamagljene oči. 

»Lagati se ne smije nikada. Znaš li ti to?« 

»Znam.« 

»Zar je ono istina?« 

»Istina«, zatvorio sam oči. 

I mogli ste me, oče, pitati, što vam drago, ja 
bih bio sve pustio na vaše. Niti do koljena nije- 
sam sezao vama, koji ste tražili istinu. 

»No vidiš, Frane«, tapkali ste me po obrazu. 
»Svakome treba vratiti, što je njegovo. Razu- 
miješ li?« 

■»Razumijem.« 

i »I Strauszovim dečkima, zar ne? Ili Blauovu 
dečku?« • , 

! »Da.« 

; »Neka ne reče onaj Židov, da ga je kršćanin 
oštetio. Do uskrsne nedjelje neka se stvar 
uredi.« 

Onda je bila Velika srijeda. Na uskrsnu ne- 
djelju, kad smo izašli iz crkve, vi ste me pozvali 
k sebi. 

»No? Da li je udovoljeno Židovu?« 

»Da.« 

»Dobio je deset novčića?« 

»Jest.« 

»Tako te već volim. I dobri Bog te voli. Jer 
znaš, dobri Bog ne dopušta uzeti ničije. Niti 
židovsko.« 

Takav čudnovati antisemitizam učili ste me, 
oče, prije četrdeset godina. 

* 

Odonda sam, oče, postao vašim miljenikom. 
Između nas sedamdeset i trojice uvijek ste tu- 
mačili samo meni; kad ste se prijetili razredu 
vražjom vrećom, mene ste uvijek izuzeli; pod 
vjeronaučnim satom mene ste postavili za pazi- 
telja; svoj bijeli prsluk dali ste po meni odnijeti 
od krojača kući, što je za mene onda bila veća 
čast, nego da sam morao za kraljem nositi plašt 
sv. Stjepana. 

»Frane«, pitali ste me jedamput pod satom 
vjeronauka, »znadeš li ti ministrirati?« 

Kako ne bih znao! Još nisam znao pravo niti 
madžarski čitati, kad sam već na pamet znao 


cijeli latinski tekst ministracije. Ono što govori 
svećenik, kao i ono što treba da znade mini- 
strant. To sam naučio možda još u kolijevci od 
svoga oca, a on opet od svoga oca. To mu je 
bila sva učenost. 

»No, da čujem.« 

»Introibo ad altare Dei,« počeo sam brzo. 

»Dobro je. Od sutra ti ćeš biti moj mini- 
strant.« 

Drugo jutro pošao sam iza neprospavane no- 
ći vrlo blijed u sakristiju. Klecala su mi koljena, 
kad sam podigao misnu knjigu, i tako sam snaž- 
no povukao malo zidno zvonce, kojim se navije- 
šta misa, da je zujalo još i onda, kad sam već 
klečeći pred oltarom molio confiteor. 

Ali vi me, oče, zato nijeste pogledali srdito, 
već ste samo kimali glavom ne shvaćajući moju 
nespretnost. Kod prikazanja mi je srebrno zvon- 
ce odletjelo iz ruke za oltar, a bočicu, iz koje 
sam trebao lijevati vodu na vaše prste, stavio 
sam na kamenite stepenice te su se zbog toga 
vjernici u polutamnim klupama srdito bunili u 
pobožnosti. Nikada se još nije dogodio takav 
Skandal u našoj staroj crkvi. 

Kad je misa svršila, nijesam bio ni živ ni mr- 
tav. Volio bih propasti pod zemlju. Ali vi, oče, 
nijeste odvratili svoj tužni pogled od mene, i 
dok ste si svlačili štolu i roketu, kazali ste mi 
tiho: 

»Čekaj me.« 

Zatim ste me primili za ruku, uveli me u pra- 
znu crkvu i stali sa mnom pred propovjedaoni- 
com, kamo je sunce najbolje sjalo. Božje je oko 
strogo gledalo iz zlatnog trokuta na mene, a sv. 
Mihajlo arkanđeo zapisao je užarenim mačem na 
bijeli zid propovjedaonice, iznad sotone u pa- 
du, pobjedonosno pitanje: Quis ut Deus? 

»Što ti je, sinko?« kušali ste mi podići spu- 
štenu glavu. 

»Bojim se.« 

»Pred licem dobroga Boga? Zašto se bojiš, 
kaži mi.« 

».Samo se bojim.« 

»No dobri Bog će ti već oprostiti. Sutra uju- 
tro ćeš mi opet ministrirati.« 

Ali nijesam ministrirao. Kod kuće sam stao do 
štednjaka, na kojem se kuhao naš objed, i dok 
je majka prostirala stol, prvi puta sam u životu 
korisno upotrijebio svoju klasičnu obrazova- 
nost. Napunio sam svoju malu šaku živom že- 
ravicom pa sam dobio takve mjehure po dla- 
nu, da je Mucije Scevola bio prema meni samo 
loš glumac. Kroz tjedan dana nijesam mogao 
niti žlice držati, a kako bih onda bio sposoban 
za ministriranje. 

Kroz to vrijeme ste me, oče, zaboravili, i ja 
nijesam ministrirao nikada više u svom životu. 


Novo otvorena trgovina popluna, pla- 
tna, ručnika. Veliki Izbor svile za poplune, 
gradla za madrace, pokrivače i t. d. 


TRGOVINA MANUFAKTURNE ROBE 

HELFER I RIEGER 

ZAGREB, BOGOVIĆEVA U L. 1 b 

Kako sam ja rastao, tako je rasla i vaša očin- 
ska ljubav prema meni. Od vas sam naučio mo- 
litve, kojih ne ću zaboraviti nikada, i dobio sam 
svete sličice, koje ću namrijeti svojem unuku. 
Uvijek sam se ispovijedao pred vama, a na ispo- 
vijedi koncem godine, kada ste mi zadali poko- 
ru i odriješili dušu moju od grijeha, uvijek biste 
mi nanovo iskazati svoju ljubav. 

»Sinko moj dragi, kažem ti unaprijed, da je 
profesorski zbor i sada tebi podijelio najveću 
nagradu. Vjeruj mi, da dobri Bog ne će nikada 
odvratiti svog pogleda od tebe.« 

Nikada nije još nitko tako suznim očima po- 
ljubio rub štole i ustao s klecala tako samrt- 
nički blijed kao ja, kada ste vi posredovali za 
mene kod Boga: »Absolvo te« . . . 

Prošle su trideset i dvije godine, oče, otkad 
smo se zadnji puta vidjeli. Ja sam onda bio đak 
šeste gimnazije i uživao sam neki vanzakonski 
položaj među školskim zidovima. Profesori me 
godinama nikada nijesu prozvali, da odgovaram, 
sve znanosti su prosto povjerili mojem pošte- 
nju. Zato se glasno čudio čitav razred, kada ste 
me vi jedamput prozvali, da odgovaram. 

»Govorite mi o milosti posvećujućoj!« 

Oče, ja sada više ne bih znao govoriti o milo- 
sti posvećujućoj, ali onda sam tako glatko od- 
govarao, da vam se smiješak čitao na licu, i to 
mi je gotovo dalo blagoslov s rabljene katedre. 

Smiješak se odsijevao s vašeg lica još i pod 
slijedećim vjeronaučnim satom, dok ste u ra- 
zrednicu upisali svoja sitna slova, a pod tim 
smiješkom krila se neka naročita tajinstvenost. 

»Dečki, sada ćemo Cezara« — namignuli ste 
ispod kuštravih obrva na razred i opet ste pro- 
zvali mene, da odgovaram. 

Kroz šest sati uzastopce stavili ste me na kuš- 
nju, pa kad sam i šestu kušnju izdržao, onda ste 
sišli s katedre i stali ste pred mene ispred prve 
klupe. Lice vam je bilo blijedo, a iz oka skli- 
znula vam je suza. 

»Djeco moja draga, sada ste me zadnji puta 
vidjeli među vama. Gospodin mi je odredio dru- 
gi djelokrug. Tu ostavljam svoje rodno mjesto 
i polazim za župnika daleko odavle, ali ću u 
najdubljem pretincu srca svoga ponijeti sa so- 
bom i vašu uspomenu.« 

Što ste nam govorili poslije toga, to je glasilo 
samo meni. Ja znam to i danas vrlo dobro. Smi- 
sao je bio taj, da dobri Bog ne će nikada odvra- 
titi pogleda svoga od mene. On sve znade i 
plaća svakome po zasluzi. 

* 

Oče, koji ste me zadnji puta ispovjedili prije 
trideset i dvije godine, dopustite mi sada, kad 
se smalaksalim tijelom spremate na svoju zlat- 
nu misu, da i ja još jedamput kleknem pred vas 
sa svojom sijedom glavom, napaćenim srcem i 
rastrganom dušom. 

Oče, sve moje mladenačke ispovijedi bile su 
griješne, jer im je nešto nedostajalo. Oče, ja 
vam nikada nisam priznao svoj najveći grijeh, 
koji glasi: Ja sam u domu Gospodnjem okrao 
samoga Boga. 


To se, oče, zbilo onda, kada ste mi vi održali 
sud u muzeju pa ste me osudili, da nadoknadim 
počinjenu štetu. Radilo se o deset novčića. 

Otkuda bih ja uzeo toliko novaca? Moj otac 
bi za deset novčića morao raditi čitav dan. De- 
set novčića nam je dostajalo za dnevnu prehra- 
nu. Kad moja majka ne bi našla kod večernjeg 
obračuna deset novčića, proplakala bi cijelu noć. 
Ja ne bih mogao uzeti od kuće deset novčića, 
pa da smo ih i imali. 

Uzeo sam ih tamo, gdje ih nije tražio nitko. 
Gdje nitko nije vodio računa o njima. Gdje ih 
nitko nije oplakao. Uzeo sam ih s Isusova groba 
kod ljubljenja Isusa na Veliki petak. Znadete 
oče, običaj je, tko poljubi čavlima probijene no- 
ge Isusove, taj metne novčić u zdjelicu. I ja 
sam ga metnuo. Zato sam dobio jedan novčić 
od majke svoje. Ali kad sam svoj novčić gu- 
rao među druge novce, zgrabio sam deset nov- 
čića. Bio je među njima i jedan posve novi nov- 
čić. 



GRAD TRENČIN U SLOVAČKOJ 
U tom je gradu krasno sačuvana utvrda, za koju kažu, da je 
u njoj prenoćio jednom zgodom hrvatski ban Petar Zrinski 


Oče, čiste savjesti ispovijedam se pred Bo- 
gom, da se onda nijesam osjećao tatom. U crkvi 
nije bilo nikoga osim Božjeg oka na živom nebu 
te mrtvog Isusa u grobu, a oni su mi se smije- 
šili. Osjećao sam, kako me hrabre i sokole, pa 
znam, da mi je i Mihajlo arkanđeo s propovje- 
daonice sa šljemom na glavi kimnuo: samo ju- 
nački, mali moj! S mačem svojim nije zaprije- 
tio meni nego đavlu. 

Moja savjest probudila se tek kasnije, kad 
sam već došao k pameti. Kad sam naučio, da se 
ne smije uzeti ničije, niti ljudsko niti Božje, i 
da se svakome mora njegovo vratiti. Zato sam 
se tako preplašio u hramu Božjem na dan mo- 
jega prvog ministriranja, zato sam se uvijek 
bojao Vas kao Božjeg posrednika i zato sam 
uvijek blijed prignuo glavu, kadgod ste me vi 
dobrohotno hrabrili time, da Bog ne će nikada 
odvratiti pogleda svoga od mene. 

Tada nijesam imao još ništa, čime bih mo- 
gao naplatiti, štorsam uzeo. Otkada ste me vi ot- 
pustili sa svojim zadnjim blagoslovom, te se 
više nijesmo vidjeli, odonda otplaćujem taj 
svoj dug. 

Polazio sam sveučilište u Budimpešti, i prve 
godine u jesen platio sam školarinu te su mi 
preostala u džepu samo četiri novčića. Za objed 
premalo, ali za večeru dosta. Samo sam se prije 
malo ugrijao besplatno. U kuhinji bolnice sv. 
Roka bili su otvoreni prozori, i odanle je su- 
kljala vruća para u hladnu listopadsku kišu. 
Tamo je bilo ugodno šetati, dok me nije zau- 
stavio neki kuštravi, stari prosjak. 

»Za rane Hristove, za rane Hristove« . . . 

Drugo nije kazao, a nije niti trebao reći ništa 
drugo. Lice mu je bilo tako blijedo kao u mr- 
tvog Hrista. 

Tada sam otplatio dio duga, od deset novčića 
četiri. Zatim sam udahnuo još više kuhinjske 
pare, koja hvala Bogu nije bila samo topla, već 
je imala i miris jela. 

Četiri godine kasnije stanovao sam u Zele- 
noj ulici. U sobi, koja nije imala prozora. Mo- 
rao sam i po danu paliti svijeću lojanicu, kad 
sam imao novaca za to. Kad nisam imao novaca, 
onda sam zamolio svog stanodavca starog trgov- 
čića, da smijem ostaviti otvorena vrata dotle, dok 
se obučem. Bio je to dobar čovjek, dopustio mi 
je to, a kako se razumio u pismo, tada je mu- 
mljao neku priču iz talmuda o Božjem milo- 
srđu. 

Jedamput sam stigao kući na veliko zapoma- 
ganje. Stara je Židovka jaukala. Trebala je upa- 
liti žižak za nekog pokojnika, ali je bio svetak, 
a i novaca nije imala, dok je stari trgovčić bio 
još negdje na putu. 

»Ništa zato, dobra ženo, ja ću sve urediti,« 
podragao sam mamicu, zatim sam uzeo čašu u 
kuhinji te sam otrčao s njom u dućan u Želje- 
znoj ulici i kupio sam ulje za tri novčića. I tako 
je sjalo vječno svijetlo kod Židova, te niti sam 
anđeo Izrafil ne bi kod toga našao nikakve gri- 
ješke. 

I ta tri novčića bila su mi zadnja imovina. Pa 
još kakva tri novčića! Da sam si ja za te novce 
kupio svijeće, bio bih bezuvjetno napisao kakvu 
tragediju iz doba Anžuvinaca i dobio bih nagradu 
akademije, pa sada ne bih tek zajedno s četvo- 
ricom drugova resio ilustriranu povijest ma- 
džarske književnosti mog prijatelja Eugena Pin- 
tera, već bi meni samome pripala jedna stranica! 

Osmi novčić otplatio sam već mnogo teže. 
Otac mi je umirao četiri dana, i uzalud sam mu 
sjedio kraj postelje, nije me prepoznao. Zar 
mi Gospod Bog može naplatiti nemilosrdnije od 
toga? Može. Majka me je zvala k svojoj samrt- 
ničkoj postelji, a mene nije pustila od sebe mo- 

Svatko ne može ići u kupalište, 

ali 

svatko može žrtvovati 100- — dinara (20— 25? ve- 
likih boca) i mjesec dana piti, mjesto druge vode 

satno našu čuvenu 

RAD£^§KU 

onu sa crvenim srcima! 


ja robijaška klupa, moje more od tinte. I nje- 
zina posljednja riječ bila je: Zar ne mogu još 
jedamput vidjeti svoga sina? Stigao sam tek na 
njezin sprovod. Do toga vremena mi je kosa 
posijedila i tamo, gdje je prije bila crna. I osje- 
tio sam kraj lijesa, da sam time otplatio i deveti 
novčić. 

Prečasni oče! Sada dugujem dobrom Bogu još 
samo jedan novčić, ali znadem, da je to onaj 
zlatni novčić. To je jedinstveni, čisti, svijetli 
novčić, kojega se ne prima niti dašak svjetske 
prljavosti. To mi je već sav trošak za put na 
ovom svijetu, i ja sada često osjećam, kako Go- 
spod želi, da mu ga vratyn. Jučer sam kleknuo 
pred Njega na rubu šumske ivice, stavio sam Mu 
pred noge miomirisno poljsko cvijeće i svoje 
nevjerno gorko srce, pa sam Ga tako molio, 
da taj zadnji novčić ostavi kod mene sve dotle, 
dok ga sam ne ponesen na veliki obračun. Oče,, 
koji ste sveti i blaženi stari službenik Božji, 
koji nijeste odvratili očiju svojih od mene sve 
od krštenja mojega u našoj staroj crkvi, po- 
mozite meni, nemoćnom sijedom starom djete- 
tu! Odriješite me od grijeha i pokrijte mi glavu 
zlatnom štolom samilosti: 

»Absolvo te . . .« 

S madžarskoga preveo dr IVO KEČKEŠ 

P. S. MORA FERENCZ (1879. — 1933.) spada bez sum- 
nje među najjače reprezentante madžarske moderne 
književnosti. Kao sin siromašnog krznarskog obrtnika 
proživio je svoju mladost u skučenim prilikama, ali 
je zato kroz čitav život sačuvao svoj optimizam i lju- 
bav prema malim ljudima. Bio je profesor, zatim no- 
vinar i gradski knjižničar u Segedinu. Poznat je kao 
pjesnik, publicista i pisac. Majstor je lakog i neposred- 
nog stila, k tome posjeduje bogato znanje i živahnu 
fantaziju. Interes mu je mnogostran. Pravi je humo- 
rist, mekan lirik. O ljudskim slaboćama priča sa smije- 
škom na ustima, ali pod tim smiješkom osjeća se pri- 
tajena tuga i duboko saučešće. Pozna madžarsku pro- 
šlost u tančine i zaljubljen je u ljude i krajeve velike 
madžarske ravnice. Mora je najpopularniji omladinski 
pisac u Madžarskoj, te su mu opće poznata omladinska 
djela: »Pod starim orasima«, »Selo i grad«, »Sinovi 
roba« i t. d. 

Poslije piščeve smrti izdadoše mu sveukupna djela, 
i od onda postaje Mćra najčitaniji madžarski pisac. Od 
njegovih većih djela spominjem samo ova: »Janje zlat- 
nog runa«. Roman u stihovima. 1902. — »U siroma- 
štvu.« Pjesme 1905. — »Knjiga suza«. Pjesme. 1921. — 
»Georgikon«. Crtice s pustare. 1925. — - »Čizmari, ca- 
revi, kraljevi i drugi cehovski ljudi.« Feljtoni. 1926. — 
Godine 1927. izašao je njegov najljepši roman »Pjesma 
o žitnim poljima«, gdje živim bojama crta život ma- 
džarskog seljaka za vrijeme rata te prikazuje život- 
ne probleme malih ljudi u teško doba prevrata. 

Ova crtica »Confiteor« uzeta je iz autobiograf- 
skog romana »Od Ždralove ulice do ulice Franje Mo- 
ra«, što ga je poznata nakladna knjižara Revai izdala 
g. 1934., dakle godinu dana iza piščeve smrti. 


Imate li Vi ili Vaši rođaci ili Vaši znanci koje 
dijete od tri pa do trinaest godina? 
Onda svakako to dijete treba da prima naj- 
ljepši dječji mjesečnik »MALU MLADOST« 

Pretplata samo 10 dinara za cijelu godinu. 


Prevedeni roman „Obitelji 


RUŽE ZELENOG OTOKA 


ROMAN IZ IRSKE PROŠLOSTI 

»Dobro, ako jesu, možete hrpu isprebadati 
mačevima, samo za Božju volju ne razbacujte 
mi sijeno po kiši, ne uništavajte sirotnoj udo- 
vici koru kruha!« 

Ali njene riječi bile su bob o stijenu. Bez- 
dušnici nijesu tražili po kući, a ni sijena nijesu 
probadali mačevima, nego su uništili neznatan 
proizvod njenog malenog posjeda pod izlikom, 
da moraju naći one, koji su se sakrili. I dok su 
tako pustošili, nitko im nije smio predbaciti, da 
su kruti, jer u ono je doba bio običaj, da lju- 
dima, koji su bili i malo sumnjivi, unište što više 
imovine. Međutim ovi nemilosrdni ljudi nijesu 
udovici uništili samo proizvod njena malenog 
posjeda, nego su čak naglasili, da su čovječji, 
ako joj ogradu pred očima ne zapale. 

»Neka mi Bog pomogne,« stenjala je udovica 
i lomila ruke, »posve je svejedno, uništite li 
me vatrom ili vodom! Sijeno ste mi porazba- 
cali; što će mi sada? Čime ću platiti zakupninu? 
Oh, Bože, Bože, zapalite ga, samo ga zapalite, 
ako možete, sada, kad je pokislo,« jadiko- 
vala je. 

Dublinski dnevnici objavili su taj događaj du- 
gim slavospjevom o kršćanskoj ustrpljivosti su- 
ca iz . . ., koji je samo pretražio ogradu ubice 
Jonathana Scrubbsa iz . . ., a da onom papisti- 
čkom lopovu nije zapalio i uništio, što bi mo- 
rao, svu imovinu do posljednjeg čavla. 

Udovica dotad nije čula, da je Scrubbs ne- 
stao, a ni to, da su ga posljednji put vidjeli u 
Roryevu društvu. Zato je dakle nije mučilo 
drugo do li njena uništena ograda. Ali još nije 
narednog dana zašlo sunce, kad je čula, što se 
dogodilo s jedne strane ovako, a s druge opet 
drukčije. 

»Crni bik» bio je središte, otkuda su dola- 
zile vijesti kao zrake iz sunca. Otkako je naime 
Sweeny bio ondje i prepoznao Scrubbsova ko- 
nja, radoznali su htjeli znati, što se dogodilo sa 
sakupljačem. A jer ni Rory nije ni otkuda bilo, 
postali su još znatiželjniji, da tajni dođu do 
dna. 

I dogodilo se, da su željeznu motku, što ju 
je Rory ponio sa sobom iz gostione, našli u do- 
lini kraj ruševine. U blizini ruševine našli su još 
tragove stopala, koji su ukazivali na borbu. Iz 
toga, što je križ iz okna bio istrgan, i iz toga, 
što se je u podrumu poznalo, da su nedugo od 
toga u njemu boravili ljudi, zaključivali su sve 
moguće. Otvorilo im se široko tajanstveno po- 
lje, na koje su ljudi marljivo donosili zrno za 
zrnom, dok im se nije nagromadala bogata že- 
tva samih nepojmljivih čudesa. 

Udovica nije se brinula za to, kako se priča 
razvijala i rasla, jer se cijelo njeno zanimanje 
usredotočilo u jednoj misli, da njenog sina ne- 
ma. Jednaka su' čuvstva obuzimala i Maryno 


- NAPISAO SAMUEL LOVER (Nastavak) 

srce. Nakon nekoliko dana pridružio se njenoj 
žalosti još bol, neizrecivi bol. Scrubbsovi prija- 
telji nijesu dugo čekali, a da ne razglase, da je 
Scrubbs umoren i da je ubica Rory O’ More . . . 
Kad je sirota žena to čula, srce joj je malne pu- 
klo u grudima. Taj se neizrecivi bol miješao sa 
srdžbom, što njenoga sina tako stražno ocrnju- 
ju. A jer ju je ta njena srdžba samo tištila, 
mjesto da joj olakša bol, njen je duh bio tako 
napet, da je skoro poludjela. 

/ »Oh, da sam morala, doživjeti ovaj dan,« uz- 
disala je, »moje zlatno dijete kleveću zbog 
umorstva! Oh, da je moje sive kose morala po- 
goditi ova nesreća! Oh, Rory, Rory, gdje si? Ti 
nijesi tog učinio . . . nikad, nikad, nikad! Ti ubi- 
ca? Ti, koji ni muhi nijesi učinio nažao! Oh, 
sine moj!« 

»Majko, mila majko,« molila je Mary, koja 
je također plakala, »ne uzimaj si toga tako k 
srcu, molim te, mila majko. Srce mi se kida, 
kad gledam tvoju žalost.« 

»Oh, Mary, Mary, zar ovo nije" strašno, što 
smo izgubile našega dragoga ljubimca, našu di- 
ku, naš oslon! Zar nije strašno, što je za uvijek 
otišao od nas oklevetan? Kad su mi ga već 
želi, da su mi barem ostavili neokaljen spomen 
na njega! Oh, ta svjetina bez srca, da može za- 
puštenoj udovici uzeti materinski ponos! I ako 
ga je proždro grob, sramota je njegov nad- 
grobni spomenik.« 

Lomila je ruke, dok se Mary uzalud kinila, 
da je utješi. 

»Ne govori o njegovom grobu, majko, ne 
znamo sigurno, ali...« 

Tad joj je majka presjekla riječ i divlje pro- 
govorila: 

»Istina je, ne znamo, gdje leži. Oh, kad bih 
znala, otišla bih onamo i bacila se na njegov 
grob, ondje bi mi puklo srce i moj bi zadnji 
ležaj bio kraj njega. Moje se srce lomi i što 
me prije pokrije grob, bit će bolje.« 

»Ne govori tako, majko . . . Kako bi ti moglo 
ostaviti svoju jadnu Mary samu!« 

»Ne, mila kćerce, ne, toga ne bih mogla! Ali 
bez njega nema mi života. Ni tebi ne, jer si ga 
ljubila kao svoj život. Domalo ćemo poći za 
njim i napustiti taj zao svijet, jer zao je i pust 
za nas, kad njega nema. I ova sramota! On ut>i- 
ca! Ali tko u to vjeruje? Vjeruju li oni, koji su 
ga poznali? Nikad, nikad!« 

»Ne, mila majko, ne . . . nikad ne će vjero- 
vati.« 

»Ti, Mary, misliš, da ne će. Neka te blago- 
slovi Bog, dijete moje, za tu riječ! Ne, tko bi 
mogao vjerovati to o njemu, koji je imao naj- 
bolje srce, naiodvažniju dušu! On, da osramotio 
svoje ime . . .? On, da dozvoli, da prstom po- 

kazuju za njegovom sestrom, on da svoju maj- 
ku u starim danima dovede do očaja . . .? Ne, 
toga ne mogu vjerovati!« 

»Ne, majko, ne, toga ne mogu.« 

»Oni, koji su mogli porazbacati udovici ma- 
lenu imovinu, oni mogu tako da govore, ali 
ljudi im ne će vjerovati. Čisto ime moga sina 
bit će jače od laži živih.« 

U toj vjeri imala je očajna žena pravo. Kad 
je vidjela, da ljudi ne vjeruju govorkanju i 
da su uvjereni u nedužnost Rorya, premda si 
ne mogu razjasniti njegovog nenadanog ne- 
stanka i svih drugih sumnjivih okolnosti, smirila 
se i odano snosila svoj gubitak. Saučešće, koje 
su joj iskazivali susjedi, dalo joj ie snagu. I 
kad je čula, da su optužbu protiv Rorya tako 
ogorčeno odbijali, kao ona sama, bilo joj je 
mnogo lakše, jer joj je to, što na imenu njena 
sina nije bilo više sramote, oduzelo više od po- 
lovice težine udarca. 

Prva, koja je došla tješiti udovicu i Mary, 
bila je Kathleen Regan. Udarac je upravo tako 
pogodio i nju. Bilo je ganutljivo, kad je došla 
u kuću udovice O’ More i susrela se s Marv. Iako 
djevojke nikada nijesu govorile o ljubavi izme- 
đu Rorya i Kathleene, potpunoma su razumjele, 
što ih veže. Kad je Kathleen prešla prag kuće 
svojega dragana, nije mogla progovoriti ni ri- 
ječi. Časak su djevojke gledale jedna drugu 
nijemim bolom, a zatim srdačno se zagrlile i ra- 
splakale. 

Djevojke su se uvijek voljele. Gubitak Rorva 
približio ih je. Kathleen je voljela Mary. Za 
to, jer ju je Rory tako volio, a Mary Kathleen 
zato, jer joj je njen brat dao srce. I tako je iz 
prijateljstva nastala ljubav. Više puta su se 
posjetile i govorile dugo o Roryu. Naposljetku 
su priznale ono, proti čemu se njihova srca već 
dugo borila, naime to, da je Rory mrtav; jer im 
je, kad je Conolly kazao, da Rorv nije otputo- 
vao s De Lacyem, preostalo samo jedno, čime su 
tumačile njegovu odsutnost — smrt. 

Kad su tako jednom razgovarale, rekla je 
Mary, da bi rado pošla pogledati u Follsku do- 
linu, o kojoj su toliko govorili i koju su toliko 
puta pretražili. Sama bi je rado pretražila i mo- 
žda bi našla kakav trag o Roryu. Ali jer je tako 
samotna, nije htjela poći sama. Zato je mo- 
lila Kathleen, da pođe s njom. Prijateljica je 
bila spremna i djevojke su odmah pošle onamo 
te čitav dan marno pretraživale dolinu od ru- 
ševine »The Tolly« do divljeg kršnog ždrijela' 


Hiljada je bolesti a jedno zdravlje! 

V 

Bili zdravi ili bolesni, ako još ne poznate 

Radensku ljekovitu vodu 

Onu sa crvenim srcima, tražite kartom upute za kućno 
liječenje 

Uprava Radenskog ljekovitog kupališta SLATINA 
RADENCI (kraj Maribora) 

Kr. dvorski dobavljač za mineralnu vodu. 


gdje je dolinu zatvarala strma stijena, preko 
koje je padao potok. 

Premda nijesu našle ništa, što bi rasvijetlilo 
tajnu, ipak su više puta pošle onamo. U tome 
su imale nekakav tužan užitak. A jer su često 
hodale u dolinu, tako su se privikle na kraj, da 
se vremenom nijesu više bojale samoće i koji 
put bi onamo pošla jedna ili druga djevojka 
sama. 

Kad je jednom Mary O’More sama prošla 
dolinom skoro do kraja, silno se prestrašila 
čuvši hrapav glas. Stala je i prisluhnula. Pre- 
poznala Reganov glas. Brzo i oprezno popela 
se prestrašena djevojka više u brdo i naglo 
oko pećine zaokrenula u lijeskovo šikarje. Ma- 
ry je čučnula pod grm i sakrila se pred čovje- 
kom, kojega se tako bojala i koji joj se gadio. 
Koraci su se približavali. Jedva se usudila di- 
sati i drhtala je tako jako, da se skoro tresao 
grm, pod koji se sakrila . . . Još časak i ugleda- 
la je Regana nekoliko koraka ispod sebe, kako 
stoji na podnožju pećine, oko koje je malo 
prije protrčala. 

XXIX 

SALAMUN UMIRE 

Kad su se kriumčari sa svojim zarobljenicima 
zaustavili u osamljenoj kući, gdje su nabavili 
kola, odlučio je stari kotlokrpa, da će preko 
noći ostati ondje, jer nije mogao dalje. Pogra- 
bila ga je naime groznica, koju je po svoj pri- 
lici dobio onda, kad je skoro do koljena stajao 
tako dugo u vodi, koja je njega i njegove paj- 
daše iznenadila u podrumu ruševine. Pio je vru- 
ćeg punča, koliko je mogao, da mu odlegne, ali 
badava. Budući da u onoj siromašnoj luknji nije 
bilo kreveta, bio je snop slame sve, na čemu je 
mogao ležati. I ovu mu je odstupio Morty 
Mooney od svoje slame, na kojoj je spavao, 
kada je u kući noćio. U kući nije stanovao ni- 
tko, nego su je Morty i razuzdana banda, s ko- 
jom je bio u vezi, trebali za zastanke. Zbog svog 
osamljenog položaja bila je kuća kao naručena 
za tajne stvari. 

Salamun je u noći stenjao i svojim je stenja- 
njem više puta orobudio Mortya. A kad se pri- 
bližavalo jutro, zamolio ga, neka zapali vatru 
te pripravi vrući punč. Morty ga je poslužio, 
ali Salamunu nije pomoglo. Bio je izmoren i 
posvema iscrpljen, tako te je naposljetku rekao, 
da se boji, da će umrijeti. I kad je sve više i 
više dolazio do spoznanja, da mu se približuje 
zadnji čas, prestrašio se starac pred sudom, 
koji će doći. Neprestano je izgovarao pobožne 
riječi, koje su dotada bile strane njegovim uve- 
nulim usnama. Naposljetku je zaželio svećenika 
i molio Mortya, neka pođe po njega. Ali Morty 
mu je odgovorio, da se može poći, dok se ne 
vrati. Shan Regan, koji je u noći otpratio ban- 
du i obećao, da će se rano vratiti. Tek što se 
vrati, poslat će ga po svećenika. 

»Oh, ne gubi vremena, Morty, veoma . sam 
slabašan! Oh, ne dao Bog, da umrem bez sve- 
ćenika!« stenjao je Salamun. 

»Ni jesi tako slabašan, kako misliš,« Morty će. 

»Boli me ovdje unutra, iscrpljen sam i posta- 
jem sve slabašniji i slabašniji.« 

»Evo ti pića!« 

»To ne pomaže ništa.« 

»Dobro je, jako i vruće kao vrag.« 

»Oh, ne zovi vraga! Neka mi se Bog smiluje! 
Ne zovi vraga, Morty! Oh, kako sam slabašan! 
Daj mi piti ... je li vruće?« 

»Da, jako je i vruće.« I dao mu je vrući punč 
u posudi, koja je drhtala u ruci kotlokrpe i 
zveketala, kad se doticala njegovih zubi. 

»To ništa ne pomaže,« Salamun će. »Studeno 
mi je . . . Za volju Božju, pođi po gospodina, 
ne daj, da ovako umrem!« ječao je bolesnik. 

»Odmah, čim dođe Regan.« 

»Oh, može čekati, ali moja duša ne može. 
Valjda mi ne ćeš oduzimati spasenja . . . Oh, 
pođi, Morty, pođi ... I ti ćeš jednom umirati.« 

»Dobro, ali kad budem umirao, ne ću biti ta- 
kav kukavica kao ti.« 

»Ti toga ne možeš znati . . . Dok si zdrav, od- 
važan si; ali kad ti nestaje život, nestaje ti i 
odvažnost.« 

»Ne boj se toliko. Muž mora uvijek ostati 
muž.« 

»Ti ne znaš, što znači visjeti nad ponorom, 
kad ti se trga nit života. Nekada sam mislio 
kao i ti, ali sada, kad sam blizu toga, strašno 
je. Oh, ne daj da umrem bez odriješenja! Po- 
đi po gospodina, ako vjeruješ u spasenje!« 

Morty je izišao, da umakne dosadnom Sala- 
munu, jer njegovoj molbi nije htio udovoljiti, 
prije nego li dođe Regan. Bojao se naime, da 
kotlokrpa ne izda štogod, što ne be bilo ugodno 
njemu i njegovim pajdašima. Pošao je putem, 
kojim je znao, da će doći Regan. Nije dugo ho- 
dao, kad li ga je ugledao, kako dolazi. Rekao 
mu je, kako je Salamunu, da traži svećenika, 
i upozorio na opasne posljedice za svu bandu, 
ako udovolji njegovoj želji. Vijećali su, što im 
im je učiniti, a zatim su pošli prema kući, u ko- 
joj je ležao Salamun. Salamun je stenjao i ne- 
prestano zvao Mortya, neko pođe po ispovjed- 
nika. 

»Bilo bi dobro, kad bi ovaj stari brat umro,« 
primijeti Morty, »nitko ne bi pitao za nj.« 

»To je istina i kako kažeš, vidi se; ne će du- 
go. Zar ni jesi rekao, da umire?« 

»To kaže on sam,« Morty će, »jer je kuka- 
vica. Ali ja mislim, da je čvrst kao željezo. Što 
bi bilo, da ga pustimo, da umre?« 

»A što bi zatim bilo s nama?« Regan će, koji 
se doduše nije protivio krutom predlogu, nego 
samo mislio na posljedice takvog postupka. 

»Nitko nam ne bi mogao ništa, ta ne bismo 
ga se ni dotaknuli.« 

»To je istina,« potvrdi Regan, ali nije se sla- 
gao s time, što mu je predložio Morty. 

»Kad bi ga našli mrtva, istraživali bi.« 

»Zar ga ne bismo mogli baciti u kakvu mo- 
čvaru, kad bude mrtav,« primijeti Morty, »tko 
će voditi brigu o njemu?« 

»Znaš li, gdje je njegov magarac?« zapita 
Regan. 

»Ne.« 

»Vidiš, to je,« Regan će. »Ovaj stari lukavac 
ostavlja uvijek, kad polazi u »The Folly,« ma- 
garca negdje drugdje; a to čini za to, da bi 
tragali za njim, ako mu se što dogodi. Što kažeš 
na to?« 

»Neka đavao odnese njegovu prepredenost! 
Kakva je to glava!« 

»On je najveći lopov u Irskoj,« primijeti Re- 
gan. 

»Doista, ali što da učinimo?« zapita Morty. 

»Najprije ćemo vidjeti, kako mu je,« odgo- 
vorio je Regan, kad su se približili kući. Kad su 
prispjeli k vratima, začas su stali i čuli, kako 
Salamun jauče i glasno zove: 

»Oh, Morty Movney, jesi li otišao po gospo- 
dina? Dovedi mi ga, da spasi moju jadnu dušu. 
Oh, ako me varaš, bio proklet, ne našao mira 
ni počinka u času svoje smrti!« 

»Strašno je, kako te proklinje, Morty, zar 
se ne bojiš?« reče Regan, čija se je prazno- 
vjerna narav probudila, kad je čuo Salamunove 
riječi. 

»»Neka radije moli za sebe, nego da me pro- 
klinje,« odgovori Morty. 

Kad je Salamun čuo korake, okrenuo se na 
svojoj slami i kliknuo glasom, punim ozbilj- 
nosti i straha: »Jeste li vi, prečasni?« 

»Je li ti bolje?« zapita Regan. 

»Oh, zar nijesi doveo svećenika?« predbacu- 
jući zapita Salamun. 

»Oh, umrem li bez odriješenja?« zajauče 
starac u strahu. 

»Čuj me,« Regan će. 

I stali su vijećati. Salamun, koji je znao, ka- 
ko je Regan praznovjeran, prijetio mu, da će 
mu se nakon smrti prikazati kao duh, ako ga 
pusti, da umre bez ispovjednika. A Regan je 
sa svoje strane tražio, neka prisegne, da kod 
ispovijedi ne će izdati svoje drugove. 

To mu je Salamun u nuždi obećao i kao do- 
kaz, da će održati riječ, dozvolio mu, da bude 
prisutan, kad mu svećenik bude dijelio odreše- 
nje. Kad su se dogovorili, odjurio je Morty po 

svećenika. Salamun i Regan zamolili su ga, ne- 
ka juri, što brže može. 

»A što kažeš na to, da pođem po liječnika?« 
ponudi se Regan samo za to, da Salamun ostane 
sam i umre. 

»Ne, ne,« Salamun će. »Ne pomaže više ni- 
šta! Ne ostavi me, da umrem sam, za Božju vo- 
lju! Ostani kod mene . . . pusti, da držim tvoju 
ruku . . . tako . . . tako . . . Koje li utjehe, ako 
se čovjek drži koga, dok je još živ . . . da nije 
sam u posljednjem času, da ne odlazi sa svi- 
jeta kao zabačen!« 

Salamun je bivao sve slabašniji. Snaga ga je 
ostavljala i neprestano je zazivao svećenika. Re- 
gan je udovoljio svojoj dužnosti, kad je poslao 
po svećenika, ali nadao se, da će Salamun, prije 
nego prispije svećenik, umrijeti i da će tako sa 
svojom tajnom biti izvan opasnosti. 

Ta nečovječja želja mu se međutim nije ispu- 
nila, jer je začuo topot konjskih kopita. Kad je 
prišao k vratima, vidio je oca Franka, koji je 
žurno jezdio prema kući. Regan se je vratio 
k slamnatom ležaju, gdje je ležao Salamun, i 
rekao: 

»Sad znaj, što si prisegao; da nas ne izdaš. 
Ako nas izdaš, peći ćeš se u paklenoj vatri.« 

»Smiluj se Bože,« zamrmlja umirući. 

Regan je ponovo prišao k vratima, da doče- 
ka svećenika. Premda su gadne riječi, koje je 




rekao umirućem, bile još tople na usnama, ipak 
je svećenika pozdravio duboko naklonivši se: 
»Neka vas Bog čuva, prečasni!« Svećenik je 
skočio s konja i unišao u kuću. Regan je obje- 
sio uzdu njegovog konja na dovratnicu i žurno 
pošao za njim. 

»No, jadni čovječe, jeste li veoma bolesni?« 
otac će Frana. 

»Hvala Bogu, što ste došli,« Salamun će, 
»umirem...! Udijelite mi utjehu svete vjere i 
neka vam Bog vrati! Velik sam grješnik! Odri- 
ješite me i spasite mi jadnu dušu!« pobožno je 
molio Salamun. 

»Ostavite me nasamo s njime,« svećenik će, 
»rado bi se ispovjedio.« 

»Molim, prečasni, on nema zašto da se ispo- 
vijedi,« drzovito će Regan. »Kaže, da želi samo 
utjehu svete vjere, prije nego umre.« 

»Maknite se,« reče svećenik. »Morali biste 
znati, da ne može primiti svetih sakramenata 
bez ispovjedi.« 

»Ne dospijevam, da se ispovjedim. Okorjeli 
sam griješnik, kajem se radi svojih grijeha i 
nadam se, da ću biti spašen, ako mi, prečasni, 
date odrešenje,« Salamun će. 

»Neka vam Bog pomogne, jadni čovječe,« 
žalostivo će otac Frank, »udijelit ću vam utjehu 
svete vjere, ali morate si prije oprati savjest; 
griješili ste.« 

»Griješio sam više, nego li imam vremena za 
ispovijed,« priznao Salamun slabašnim glasom. 
»Ispovijedam se, da sam griješnik, i molim Bo- 
ga i svog Spasitelja, da mi oprosti. Hoćete li 
me odriješiti i obećati vječno spasenje? Oh, 
smilujte se mojoj jadnoj griješnoj duši i dajte 
mi odrešenje ... i novaca imam . . . dosta novaca, 
prečasni.« 

»Ne mislite sada na novac, griješni čovječe, 
nego mislite na spas svoje duše. Ispovijedajte 
se pred Bogom, koji znade za vaše grijehe i 
koji će vam oprostiti, ako se poka- 
jete i ako ih ispovjedite.« 

»Oh, ta ostavit ću sve Njemu na 
čast, duhovni oče, ako me odriješite 
te čitate mise za moju jadnu dušu, i 
novca . . . hoćete li misliti za mene?« 

»Najprije ispovjedite se,« dobro- 
hotno ga nagovarao svećenik. 

»Nemam više ništa da kažem, nego 
samo ono, što sam već rekao ... ja- 
dan sam griješnik i molim odrešenje 
i ako, prečasni, pođete u Follsku do- 
linu . . . ondje u gornjem kraju viri 
iz zemlje velika pećina i blizu nje, 
više gore na brdu, lijeskova je šu- 
rrfica . . .« 

Tada se jadan Salamun savio od 
boli i povikao od muke. Kad je na- 
padaj prestao, poznalo mu se, da je 
slabašniji te je glasom, koji je tako- 
đer postao slabašniji, zamolio sveće- 
nika, da mu podijeli odrešenje, i to 
takvim pogledom, da otac Frank ni- 
je mogao dalje krzmati, jer se je bo- 
jao, da će starac svakog časa izda- 
hnuti. Zato mu je pregledao ispovijed 
i dao mu posljednju pomast. 

Vidjelo se, da je to jadnoga starca 
smirilo. Nakon nekoliko! vremena je 
nastavio: 


»Ako kopate pred pećinom kraj velike hrpe 
lišća, naći ćete kožnatu vrećicu, punu zlatnih 
gvineja . . . više . . . nego mislite ... da je siro- 
romašan koti okrpa . . .« I opet ga je bol preki- 
nuo, a kad mu je odlegnulo, slabašnim je gla- 
som nastavio: »Zlato . . . prečasni . . . zlato da- 
j em vama... za mise... za moju jadnu dušu. 
Oh, čitajte mise . . . mise . . .« Dalje nije mogao. 
Pao je natrag na hrpu slame. 

»Neka se Bog smiluje njegovoj duši!« po- 
božno će svećenik sklopivši ruke nad jadnim 
griješnikom, o kojemu je mislio, da je već iz- 
dahnuo. 

Ali Salamun jos nije umro. Još je disao, ali 
je bio tako iscrpljen, te nije bilo nade, da će 
ozdraviti. A jer se činilo, da više ne će ni doći 
k svijesti, svećenik se uputio k izlazu. 

»To je opomena za vas,« rekao je Reganu, 
koji ga je pratio do konja. »Vidite li, kako gri- 
ješnikova smrtna postelja potrese srce! Nadam 
se, da ćete si ovo uzeti k srcu. Nakon smrti ja- 
dnoga čovjeka otpratit ćete me u kraj, gdje je 
rekao, da je sakrio novac, da posvjedočite, ko- 
liko ga ima. Razdijelit ću ga za mise i dobro- 
tvorne svrhe.« 

Kad je svećenik otišao, vratio se Regan u 
kuću i vidio, da je Salamun zaspao. 

»Mislim, da će tako nestati,« pomisli. »Tko 
bi bio rekao, da taj stari probisvijet ima toliki 
novac! I sve to je nakrao na navarao, kao što 
je i juče u Follskoj ruševini pograbio novac 
od igre.« 

Na ogromno Reganovo presenećenje Salamun 
se je ponovo probudio. Snaga mu se stala vra- 
ćati i domalo je bio izvan opasnosti. Dok je još 
bio slabašan, posjetio ga je češće otac Frank i 
nagovarao, neka zahvali Bogu, što mu je bio 
tako milostiv, te mu dao vremena za okajanje 
grijeha. »A sada,« nadoda otac Frank, »sad se 
nadam, da ćete pošteno živjeti još ove dane, 
koje vam je nebo naklonilo.« 1 

Salamun je sve lijepo obećao. Oli onog tre- 
nutka, kad je svećenik otišao, oj, gdje su dale- 
ko od neba već bile njegove misli! Na zemlju 
su se ponovo vratile. Mislio je naime na svoje 
sakriveno blago i drhtao, kad se sjetio, da je 
Regan čuo, gdje je zakopano. Još nekoliko da- 
na nije mogao ustati, jer mu je bolest oduzela 
svu snagu. Tek što je mogao stajati na nogama, 
otputio se u Follsku dolinu, da vidi, je li njegov 
novac još ondje. A kad se dovukao onamo i 
ugledao onaj kraj, postao je nemiran, jer je 
odmah opazio, da je ondje netko već grebao. 
Požudno je stao otkopavati zemlju, da nađe 
ono, što mu je milije od života. Kakvog li ra- 
zočaranja, kad je vidio, da se njegova slutnja 
obistinila, da je njegovo zlato nestalo! 

Odrvenio je. Stenjao je i lomio ruke. Bacio 
se na tlo i suze, kojih od njegova djetinjstva 
nije bilo na njegovom licu, tekle su mu po bra- 
zdama, što su mu ih urezali zločin i lukavost. 
Proklinjao je sudbinu, koja ga je spasila groba 
samo za to, da okusi čemer, koji je gori od 
smrti. 

Na kraju svega probudio se u njemu duh 
škrca. Iz pepela njegovog srca pobjedonosno se 
dignula njegova prepredenost. Ondje, gdje je 
pred nekoliko časaka u očaju plakao i lomio 
ruke, sada je nepomično sjedio namrštivši obr- 
ve i stisnuvši usne. U tamnom labirintu svog lu- 
kavog duha snovao je nacrt za nacrtom, kako 
bi ponovo došao do svog zlata. Ustrpljivošću 
pauka stao je plesti nit na nit. Kad mu je kakva 
sumnja potresla onu mrežu, poderao ju je i po 
novo se stao mučiti. Preo je i snovao neumor- 
no, dok mreža nije bila ispletena. Sad je samo 
trebalo namamiti muhu i uhvatiti je. 

Kad je završio svoj nacrt, zagrebao je jamu 
i zemlju tako izravno, te nitko ne bi ni slutiti 
mogao, da se tko dotaknuo onoga mjesta. 

Odlazeći neprestano je mumljao, obazirao se 
natrag i proklinjao Regana. Da mu je naime 
Regan ukrao blago, o tom nije ni dvojio. Stvo- 
rio je ovaj nacrt: »Čekat ću,« tako je odlučio, 
»na priliku, da govorim s Reganom, ali tako, 
da u njemu ne pobudim sumnje.« I zaista. Su- 
sreo se s njime i razgovarao o svojoj nedav- 
noj bolesti i sakrivenom novcu, o kojemu je 
govorio svećeniku. Zatim mu je priznao, da ima- 
de još novca na drugom mjestu, ali se boji, da 
ondje nije siguran, kako bi bio u Follskoj do- 


lini. »A jer dugo ne ću živjeti,« nastavio je, 
»želim, da ti i svećenik znate, gdje je moj novac. 
Bila bi naime šteta, kad bi se izgubio. Kad 
umrem, rado bih nešto ostavio prijateljima, da 
me se sjećaju, a nešto za mise za dušu. Kad bih 
naime sve dao svećeniku, bilo bi previše i čini 
mi se, nepravedno. Ali, kako rekoh, bolje je, 
da je novac na jednom kraju i za to, ako hoćeš 
poći s mnom u dolinu, i ovaj ću spremiti ona- 
mo.« Izgovorivši to izvuče iz džepa kožnatu mo- 
šnju, u kojoj je imao kositrene odreske. Kad 
je pokazao mošnju, potresao je njom, da pre- 
vari Reganove uši, a zatim ju je ponovo spre- 
mio u džep i zamolio, da sutradan pođe s nji- 
me u dolinu. »Vidiš,« reče, »od one noći, kad 
smo učinili ono ondje, ta znaš, idu ljudi često 
onamo. A ja sam star i slabašan i bojim se poći 
onamo s tolikim novcem. Zato, dragi Shane, 
pođi sa mnom, da vidiš, gdje će biti sakriven 
svaki groš, što ga je jadan Salamun prište- 
dio .... samo ti i svećenik ... i umrem li, Shane, 
ne ću te zaboraviti, Shane . . . vjere mi, ne ću.« 

I Regan se uhvatio u stupicu, jer mu ju je 
Salamun majstorski namjestio. Povjerovao je, 
da imade stari škrtac još više novca, koji bi ra- 
do sakrio, i zato nije gubio vrijeme. Vratio je 
ukradenu vrećicu i ponovo je zakopao ondje, 
gdje ju je iskopao, jer će, kad bude i druga 
ondje, obje uzeti i pobjeći. Sutradan pošao je 
s kotlokrpom u dolinu, da iskopaju vrećicu. Na 
tom je putu Mary čula njegov glas i pobjegla, 
kad joj se približio. 

XXX 

MARY O’MORE U REGANOVIM ŠAKAMA 

Kad je Mary O’More ugledala Regana, koji 
je stajao blizu pećine, gdje je bila sakrivena, 
od straha skoro zgrušala. Sva je uzdrhtala pri 
pomisli, što bi bilo, da je nađe u tako osamlje- 
nom kraju. 

Tada je Regan povikao: »Hoćeš li doći?« 

Kad je čula ove riječi, lakše joj bilo kod srca, 
jer je znala, da još netko mora biti s njim. 
Više nije se osjećala osamljenom. 

»Dođi,« ponovo je čula njegov glas i domalo 
zatim ugledala Salamuna. Prvi put u životu po- 
veselila se kotlokrpi. 

»Čekaj, dok malo otpočinem,« rekao je Sa- 
lamun i sjeo. »Hod me umara, slabašan sam 
još.« 

»Nije ni čudo, ta mislio sam, da ćeš onoga 
dana umrijeti.« 

»Ta ni onako ne ću dugo gnječiti travu. Osje- 
ćam, da se približavam kraju. A kad do toga 
dođe, barem ćeš, Shane, znati, gdje je zlato. 
Najviše ćeš ga dobiti ti.« 

»Sve,« pomsili Shan. 

»Dakle,« nastavi Salamun, koji se odlično 
pretvarao, kao da mu nije stalo do novca, »da- 
kle kažeš, da se je Francuz ukrcao.« 

»Da,« odvrati Regan. 

»I Scrubbs je odstranjen s puta?« 

»Da.« 

Kad je Mary čula ime Scrubbs, zadržala je 
dah i prisluhnula. 

»A Rory?« 

»Ta pro . . . duša je također odstranjena,« 
odgovori Regan. 

Mary je jedva disala. 

»Dakle nijedan se više ne će vratiti?« upita 
Salamun. 

»Duše mi, čekat će, dok se vrate,« nasmija 
se Regan. 

»Dobro, a sada se pobrinuo za ono, za što 
smo došli ovamo. Ovdje je na ovom mjestu,« 
reče Salamun i htjede ustati. 

»Samo pokaži, gdje je,« prekinu ga Regan, 
»i otkopat ću zemlju, jer ti si još slabašan.« 

»Imaš pravo,« odvrati Salamun, koji je znao, 
da se Regan nuđa za to, da ne opazi, da je ne- 
tko pred njim već kopao. 

I Shan Du je otvorio oštricu svog velikog 
džepnog noža i stao kopati. 

Mary je bila puna groze. Malo je prije čula, 
da će Rorya dugo čekati, prije nego li se po- 
vrati. To je tumačila tako, da su ga umorili i 
njegovo tijelo sakrili. Možda su ga negdje 
ovdje zakopali . . . možda su ova dvojica pred 
njom njegovi ubice . . . Kad bi je ovdje uhvatili, 
možda bi i nju ubili . . . Vidjela je Salamunovo 
lice i njegove oči, kako su bile uperene u ono 
mjesto, gdje je Regan nožem grebao i rukama 
odbacivao zemlju. 

»Sad sam već blizu,« prekine Regan šutnju. 

Mary je najednom oblio znoj. Zar je ovo, što 
otkopavaju, možda tijelo njenoga brata? Sa- 
lamunove su oči kao dva svrdla bile upiljene u 
zemlju; još trenutak i viknuo je: »Ovdje je, 
ovdje je!« Rukama se bacio na jamu, koju je 
iskopao Regan, i pograbio vrećicu s novcem. 
»Imam ga, imam!« zakreštao je i privinuo no- 
vac na svoje grudi onako, kao što majka pri- 
vine svoje prvorođeno dijete. 

Regan ga je sumnjivo i divlje pogledao Naj- 
radije bi mu istrgnuo dragocjenu vrećicu. Ne- 
koliko čas.aka šutjela su obojica. Salamun je 
progovorio prvi. Kad su ustali, rekao je: 

»Sad možemo poći.« 

»Poći? Kamo?« zabezeknuto zapita Regan. 

»Odavle,« odvrati Salamun. 

»Zar ne ćeš novac ponovo zakopati?« 

»Da, ali drugdje.« 

»A rekao si, da ćeš dodati još zlata.« 

»Da, da, to i hoću.« 

»Ali rekao si, da ćeš sve zajedno zakopati,« 
uzrujano će Regan, koji je stao sumnjati, da 
ga kotlokrpa želi prevariti. 

»Tako sam namjeravao,« nedužno će Sala- 
mun, »ali sam se predomislio. Mislim, da će on- 
dje biti sigurnije. Pođi sa mnom i zakopat će- 
mo ga ondje.« I dok je to govorio, ustao je, 
da će poći. 

Ali je tada Regan pograbio kotlokrpu za rub 
rastrganog ogrtača i povukao natrag, da je 
ponovo sjeo. »O, tako glatko to ne će poći, 
kako jnisliš! Ne misli, da ćeš mlade ptiće hvatati 
pljevom, lukavi moj Salamune!« 


»Kako to misliš, dragi Shane?« zapita mirno 
Salamun. 

»Već ću ti pokazati, kako mislim,« zaprijeti 
mu Regan. »Novac ne ćeš odnijeti tako lako!« 

»Ti mi ne ćeš braniti, da položim svoj novac 
onamo, kamo hoću, Shane,« reče Salamun još 
uvijek mirnim glasom, dok je grčevito stiskao 
vreću s novcem. 

»Da, ja ću ti braniti ovim nožem ovdje, ja!« 
divlje i hripavo poviče Regan i razjarjen zavitla 
nožem prema kotlokrpinom licu. 

Salamun je problijedio, ali je uza sve to po- 
kušao slatkim glasom: 

»Ne ćeš li poći sa mnom, da vidiš, kamo ću 
ga sakriti zajedno s ostalim novcem?« 

»Zajedno s drugim? Zar misliš, da ćeš me 
vući za nos, stari lopove! I s tobom neka po- 
đem! S tobom, izdajice! Neka pođem s tobom 
na otvorenu cestu, da mi kao tat izmakneš! Ne 
ćeš kaše jesti, ne! Sada te imam u rukama! 
Obećao si mi novac i sad ćeš mi ga dati, ili ću 
te opipati ovim ovdje,« vikao je Regan i po- 
novo prijeteći dignuo ruku, u kojoj je držao 
nož. 

»Pa ipak ne ćeš otimati novac jadnom starcu,« 
milo će Salamun. 

»Jadnomu, zaista!« zagrohotao je Regan. »Ti 
stara zmijo, koji nikad nijesi imao za sebe to- 
liko srca, da si priuštiš komad pečenke ili čašu 
vina; ti imaš više zlata nego li mnogi bogataš 
u zemlji. Imaš ga više, nego li ćeš ga ikada tre- 
bati, a ja ga trebam i kažem ti, da ćeš ga dati, 
prije nego odem odavle.« 

»Regane, valjda ne ćeš orobiti staroga čo- 
vjeka?« skoro je zaplakao Salamun. 

»Orobiti? Ti govoriš o grabežu? Reci mi, 
stara protuho, tko je u Follskoj ruševini krao 
novac, koji je bio određen za igru? Mislio si, 
da te nitko ne vidi, ali ja sam te vidio, i sad 
ćemo vidjeti, tko će ovdje pobijediti! Daj mi 
polovicu vreće i budi veseo, što ti ne otimam 
svega! Ti znaš, da si mi obećao dio.« 

»Da, da, jesam,« kratko će Salamun, »i odr- 
žat ću riječ, dragi Shane; ali ako se sjećaš, re- 
kao sam, da ću ti dati onda, kad budem umro.« 

»Umro?« ponovi Regan prijetećim glasom. 
»Umro! Pazi, na što me sjećaš!« 

Salamun je prestrašeno pogledao i ponovo 
moleći rekao: »Oh, Shane, Shane, zar mi ka- 
niš oduzeti život?« 

»Tko me je učio tome pred tri tjedna? Tko 
je u ruševini rekao, da mrtvi ne mogu govo- 
riti, tko?« upita Regan dubokim glasom. 

»Oh, Shane, Shane, valjda ne ćeš toga uči- 
niti?« zavapio je Salamun i ponovo pokušao 
ustati te otići. Ali Regan ga je još surovije 
ščepao nego li prije i izderao se: »Ne ću. Daj 
mi polovicu ovoga ovdje, ili ću pogledati, gdje 
ti je vrat. Bog znade, da hoću. Znaš li?« 

Salamun, koji je blijedio, nije odgovorio, 
nego je svoju vrećicu još grčevitije stiskao k 
sebi. 

»Hoćeš li dati?« ponovio je Regan, dok je 
zubima škripao i ponovo pograbio nož, kad 
je vidio, kako koti okrpa čvrsto drži blago. 

Tada je Salamun sakupio svu svoju snagu, 
da mu se istrgne. Da ga prestraši, dignuo je 
glas i povikao: »Ubica, ubica!« 

»Čekaj,« zarežao je Regan skočivši prema 
starcu i pograbivši za vrat. Zatim je surovo 
zakleo i oborio ga na tlo. Već se htio otvorenim 
nožem baciti na njega, kad li je Mary O’More 
od groze kriknula. Njen krik je tako odjeknuo 
samotnom dolinom, da je Regan od straha pustio 
Salamuna i odrvenio. 

Salamun se obazro onamo, otkud se prolomio 
krik, i ugledao djevojku, koja je izašla iz svog 
skrovišta. Začas je bio kraj nje i prihvatio se 
je baš onda, kad je htjela pobjeći. 

»Spasite me, spasite me,« vikala je, dok ju je 
on, također sam preuzet grozom, čvrsto držao. 

U tren oka su Reganu postale jasne posljedice 
onoga, što se skoro dogodilo pred očima treće 
osobe. Kad je vidio Mary u takvom položaju, 
porodile se u njemu paklene misli. Htio je odi- 
jeliti djevojku od Salamuna i svršiti sa svakim 
posebice. Zato je podsjetio Salamuna na njego- 
vo zlato i rekao: 

»Tornjaj se sa svojim novcem i ostavi dje- 
vojku meni! Hoću da se s njom porazgovorim.« 

Sada je Mary bila ona, koja se pripila uz sta- 
rog kotlokrpu. On se mučio, da je se otrese, a 
ona ga je zaklinjala, neka je za Božju volju ne 
napusti. 

»Ostavi ga, neka pođe svojim putem, kažem 
ti!« zapovjedi Regan. 

»Ne, ne, nikuda ne smije,« vikala je djevojka. 

Stari je škrtac iz sve snage nastojao, da se iz- 
vije iz njenog zagrljaja; ni brige ga, ako osta- 
ne u rukama divljaka, premda ga je spasila nje- 
govog noža! Mislio je samo na to, kako da što 
prije spasi svoje zlato. 

»Ostavi me,« neustrpljivo je vikao kotlokrpa 
i divlje je tukao po rukama, koje su ga grčevito 
držale. 

»Samalune dragi,« vikala je djevojka u smrt- 
nom strahu, »zaklinjem vas svetom Djevicom, ne 
ostavite me u rukama ovog groznog čovjeka! 
Oh, Salamune, ne ostavite me u groznom polo- 
žaju. Spasila sam vam život!« 

U Salamunu probudila se za trenutak savjest. 
Ali je tada ponovo viknuo Regan: »Ostaneš li 
ovdje još samo dva minuta, neka me vrag od- 
nese, bude li još tvoja jedna gvineja! Novac će 
biti moj! Tornjaj se odavle i prepusti meni ovu 
špijunku!« 

Više nije ni trebalo. Salamun je napeo sve 
sile, da se otrese Mary, koja se bacila na koljena 
preda nj te ga najdirljivije zaklinjala, neka je 
ostavi. 

»Valjda ne ćete ostaviti jadnu nedužnu dje- 
vojku, koja si ne može pomoći! Neka vam Bog 
ne oprosti, ako to učinite. Salamune, Salamune, 
molim vas, molim! Oh, slatka Djevice, zaštiti me! 
Oh, Bože, Bože!« molilo je od groze skoro ludo 
djevojče. 


»Odrini je od sebe, kažem ti, i spasi svoj no- 
vac, ili ću vas oboje zaklati!« skočio je surovi 
Regan i pograbivši Mary divlje je otrgnuo od 
Salamuna. Salamun se cijelo vrijeme i sam borio, 
da je se riješi, i kad ju je snažno udario po ru- 
kama, nesrećna je djevojka popustila. Poku- 
šala je ustati. Kad je svom snagom, koju daje 
očajnost, skočila na noge, okrenula se Reganu 
i poviknula mh u lice: 

»Bog, koji nas vidi i koji će nam suditi, neka 
te kazni, ako mi naneseš nepravdu, Shane Re- 
gane!« 

Kad je Salamun to vidio, brzo je odjurio, a 
Regan je željeznom rukom pograbio Mary. So- 
tonski ju je promatrao i zarežao: »Sad ću te 
moja drska gospođice, naučiti, kako se ismijava 
i vara čovjek. I još ćeš u ovoj dolini doznati 
više, nego li si očekivala.« 

Nakon tih strašnih riječi htio ju je obujmiti 
oko pojasa, ali se je ona svom snagom oduprla 
i junački borila. Ali sa svakim udarcem, kojim 
ga je nastojala odbiti, popuštala joj snaga, 
njezini su klicaji bivali slabašniji. Kad je napo- 
sljetku stala hroptati, činilo se, da je njena sna- 
ga pri kraju. 

Ali upravo u onaj čas, kad ju je Shan Dhu ta- 
ko zahvatio, da mu više ne bi mogla umaknuti, 
začuo se lavež pasa. Tada je osjetila novu snagu 
i divljim veseljem povikala: 

»Lovci, lovci!« 

Regan je kao lud napeo svu snagu i htio ie 
odvući u Ljeskovu šumu, gdje ih nitko ne bi 
mogao vidjeti i gdje bi se njen krik ugušio. Ali 
Mary, kojoj je nada u pomoć dala novu snagu, 
stala se podvostručenom snagom boriti. Ponovo 
je stala popuštati, kad je ugledala, kako se mi- 
mo prošuljala lisica i protrčala preko doline. 
Lavež pasa dolazio je bliže i bliže. 

»Dolaze, dolaze,« povikala je, »ne čuješ li, 
surovi čovječe! Vidiš lisicu! Oh, sveta Djevice, 
ti si me spasila!« Veseli lavež pasa razlijegao se 
glasnije dolinom. U strahu, da ga ne otkriju, 
Regan je umaknuo u šumu. 

Onoga časa, kad ie Mary O’More osjetila, da 
ie željezna ruka više ne drži, divljom je žur- 
bom potrčala nizbrdo u dolinu, onamo, otkud su 
se čuli glasovi lovaca. Domalo je ugledala prve 
muževe na konjima. Kad ih je ugledala, od 
straha prenapeti živci su popustili i ona se sru- 
šila na tlo. 

Među jahačima, koji su se prvi pojavili, bio 
je sudac Dixon, vrlo ljubazan i dobar gospodin, 
posve drukčiji od ostalih njegovog staleža. Jašio 
je uz suca Ransforđa. Obojica su opazila djevoj- 
ku, koja je kao luda trčala dolinom. Mr. Dixon 
upozorio je na nju svojega druga, koji je mi- 
slio, da djevojka bježi od straha pred psima. 
Nije ju pustio s oka. Kad je vidio, da je pala, 
kliknuo je: 

»Pala je.« 

(Nastavit će se.) 

NE ĆEMO ZA RUSIJOM 


Živimo u teška vremena i ne znamo, što nas 
sve još u životu, iako je razmjerno kratak, če- 
ka. Sve moguće vrste kriza, i kriza ekonomska 
i kriza politička, i kriza duha, kriza morala i kri- 
za povjerenja, piju nam krv na pamuk i ne daju 
nam, da se sredimo, da malo otpočinemo i da 
započnemo novim životom. 

Živimo iz dana u dan očekujući, što će doći; 
apatični i mlitavi, da se tek u nekoje časove di- 
gnemo iz mrtvila, sanja i nekih nebuloznih oče- 
kivanja, pa da onda iza tih svijetlih momenata 
ponovno utonemo u mutne, nesređene valove sa- 
dašnjice prepuštajući sudbini i drugima, 
da vode brigu o nama. 

Nije to tako samo kod nas. Čitavo je čovje- 
čanstvo izgubilo čvrstu osnovicu, na kojoj je 
dosada stajalo, i traži se nešto novo, jer svi 
jasno vide, da ono staro, barem u onakvom 
obliku, kakvo se pokazalo kod nas, u sadašnjim 
prilikama ne vrijedi mnogo, i da su mu izbro- 
jeni dani. 

Tapamo po tami, posrćemo i ne znamo: što i 
kuda! Znamo, da i mi pojedinci, a i čitav naš 
narodni organizam boluje od neke čudne bo- 
lesti, da nam se rana narodnog života na zlo 
dala, ali kako da je liječimo? Kako vratiti opet 
snagu u svoj život, i kako spremni, jaki i spo- 
sobni dočekati nove udarce života, kako ih ju- 
nački odbiti i ostati pobjednicima? 

Živimo u vrijeme, kad se bori čovjek protiv 
čovjeka, narod protiv naroda, država protiv dr- 
žave, i svijet protiv svijeta i to, kad se bori ne- 
smiljeno i bez pardona. Nikada ono »jao 
pobijeđenima« nije imalo punije 
značenje nego u naše dane. Nema 
milosrđa i put k uspjehu vodi pre 
ko lješina milijuna pojedinaca i 
preko desetaka naroda. 

U te dane borbe za goli život i 
za opstanak kakva treba biti naša 
omladina, oni, koji dolaze i koji 
sa sobom nose sve naše vrline, ali 
i sve naše mane? 

Neka zadrže sve ono dobro, ple- 
menito i jako, što ima u sebi da- 
dašnja generacija, a inako neka 
krenu novim putevima u bolji 
život. Neka odbace ono, što ne va- 
lja i što ne da, da budemo spo- 
sobni za borbu, koja bijesni oko J e zdrav, pa ipak se može de- 
nas, i u kojoj, i pojedincu i narodu, siti da se nahladite uslijed male 
valja izvojevati dobar, pobjedono- neopreznosti; zato mislite kod 
san boj, ako želi da se održi na 
površini. 

Naša je muška omladina veći- 
nom, da tako reknemo, i odviše 
meka, popustljiva i ž e n s k a. Sklo- 
na je na kompromise u sva- 
kome smjeru: i u privatnom živo- 
tu, a i u pogledu svoje duše i svo- 


Napisao dr Zvonko Šprajcer 

jih načela, bez kojih nitko ne znači nešto, 
s čime bi se bilo kada, bilo gdje, i bilo u kojoj 
prilici, moglo i smjelo računati. A nije ni čudo! 
Odgajamo ju i suviše ženski, meko i po- 
pustljivo. 

Čim naš mladić osjeti u sebi nešto m u - 
š k o g a, odmah drži, da mu je prva dužnost i 
prva zadaća približiti se svojim vršnjakinjama, 
i u toj okolini živjeti. Zar se onda kod takvog 
naziranja trebamo čuditi, što se mladi hrastići 
pretvaraju u mlade vrbe, što ponosne mlade, 
muške duše, koje bi trebale i mogle biti jakima, 
da odple svim nedaćama i burama života, po- 
staju duše meke, gdjekada i plemenite i do- 
bre, ali u v i j e k duše popuštanja i vječnih kom- 
promisa?« 

Slične su prilike u građanskim krugovima pred 
rat bile i u carističkoj Rusiji. Svaki momčić, koji 
je bio određen (ili si sam to odredio), da jeda- 
red postane makar malim duhovnim vođom ve- 
likog ruskog naroda, nije »vrijedio« ništa, ako 
već u svojoj petnaestoj godini nije znao »ho- 
firati«, ako se nije neprestano kretao u ženskom 
društvu i na sebe nakalamljivao neku žensku 
mekoću, popustljivost i »finoću«. Na silu su se 
budući snaži i gordi hrastovi pretvarali u vrbe, 
što se na svakom vjetru savijaju. Stvarali su 
se intelektualci, fini, plemeniti i meke duše, ali 
i suviše meki, popustljivi i ženski, i zato je 
njihov narod otišao onamo, kuda oni nisu htjeli. 
Jednostavno ih šaka parazita pregazila, jer vrbu 
je lako slomiti, ali hrastove obaraju samo sna- 
žna oluja i orkan. 

Znamo, da ženske duše znadu i mogu unijeti 
u nas mnogo finoće, osjećajnosti, plemenitosti 
i mekoće, i to je dobro, ali ne ćemo, da već u mla- 
dim godinama, kad nam je kičma još meka i 
lako sagibiva, ta ženskost iz nas, iz naše muške 
omladine, stvara žene, žene možda i dobre i če- 
stite i plemenite, ali žene, koje nisu, barem re- 
dovito nisu, muževi borbe i pobjede. 

Muževa nam treba, koji će već u prvim život- 
nim borbama osjetiti svu težinu života i uzvi- 
šenu ljepotu borbe. Muževa nam treba, koji 
će smjelo i junački kroz sav svoj život ispu- 
njavati svoju dužnost. 

Ne potcjenjujemo time ženu ni njezinu ulogu 


u našemu životu, već samo naglašujemo jednu 
prijeku potrebu sadašnjice: 

Naša muška omladina neka se odgaja m u- 
š k i, u borbi i u izgradnji karaktera. Neka ta- 
ko izgrađena stvori svoj stalan, jak i neoboriv 
dom, dom, koji će biti kula jakosti i nepokole- 
bivosti ne samo za njega, već i za cijeli narod. 

I onda, istom onda, neka zađe u taj dom 
plemenitost i mekoća ženske duše, skrbna ruka 
domaćice i nenadmašiva ljubav majke. 

To je ono, što svi mi moramo željeti, jer sa- 
mo ona muška omladina može prema svome na- 
rodu, a i prema svojoj porodici, ispuniti sve 
svoje dužnosti, koja je nepokolebiva i muška. 


SVJETSKI DOGAĐAJI 

17. rujna: Francuski ministri Da- 
ladier i Bonnet vijećaju u Lon- 
donu s engleskom vladom. 

18. Predsjednik češkoslovačke vlade 
Hodža dao pomirljivu izjavu na 
radiju. 

19. Slovačka Hlinkina pučka stranka 
ne će da ide skupa sa sudetskim 
Nijemcima i karpatskim Madža- 
rima. 

20. Madžarski predsjednik vlade Im- 
redy kod Hitlera. 

21. čehoslovačka prihvatila ultima- 
tum Engleske i Francuske, da od- 
stupi Njemačkoj one sudetske 
krajeve, u kojima živi preko po- 
lovice Nijemaca. 

22. Chamberlain kod Hitlera u Ga- 
desbergu. ■ — • Hodžina češkoslo- 
vačka vlada odstupila, a novu sa- 
stavio general Sirovv. 

23. Chamberlain se razišao s Hitle- 
rom, koji je tražio sad više nego 
prije, postavio zahtjeve i za Polj- 
sku i Madžarsku te izjavio svoju 
odluku, da 1. X. ulazi u sudetske 
krajeve s vojskom. 

24. čehoslovačka provela opću mo- 
bilizaciju. — I Francuska mobili- 
zira. 

25. Sva Evropa u ratnoj groznici. 

26. Hitler održao oštar govor protiv 
Čehoslovačke, osobito protiv Be- 
neša. 

27. Američki predsjednik Roosevelt 
pozvao Cehoslovačku i Njemačku, 
neka radije sklope; mir prije rata 
nego poslije rata. 

28. Njemačka vojska u pokretu. — 
Chamberlain zamolio Mussolinija 
za posredovanje kod Hitlera. — 
Sazvana konferencija između Hi- 
tlera, Chamberlaina, Mussolinija i 
Daladiera u Miinchenu. 

29. Konferencija u Miinchenu odredi- 
la, da Njemačka od 1': do 10. li- 
stopada zauzme sudetske kraje- 
ve, u kojima su Nijemci u većini, 
u drugima će se za 3 mjeseca 
obaviti plebiscit, a isto tako se 
Čehoslovačka mora nagoditi s 
Poljskom i. Madžarskom. — Papa 
Pijo XI. govorio na radiju o miru. 

30. Čehoslovačka razočarana i napu- 
štena od svojih saveznika prihva- 
tila miinchenski sporazum. Tako 
je svjetski mir spašen. 


Ugodna i dobra cipela izvedivo 
u raznim kombinacijama 
za svaku priliku. 

Vlastiti proizvod - Trgovina cipela 

„ Kavalir " 

vi. Marko Butorac 

ZAGREB, Vašingtonov trg br. 1 


Drva Ugljen Koks 

dobijete najsolidnije i u svakoj količini 

DRVARA 

A. POLJANEC 

Makančeva 8, Tuškanova 7 
Telefon 63-15 


Krojački modni salon 
za dame i djecu 

INES GUMZEf 

Preporuča se za izradbu 
ogrtača, kostima i haljina 
uz umjerene cijene. 
ZAGREB, Zvonimirova ulica 36 


Građevni limar 
uvodltelj vodovoda i plina 

IGNAC ZALOKAR 

Zagreb, Dalmatinska 7 
Telefon 72-17 


SREĆKE Drž. razredne lutrije 

dobiju se u svim podjelama i raz- 
nim brojevima uz cijenu: ’/i Dm 
200-— , l /s Din 100--, 1/4 Din 50-— 
u p. kolekturi 

TOŠE JANJANINA 

Zagreb, Šenolna 17. — Te e?on 22-5-31 
Vučenje I. razreda 12. X. 1938. 


Šivanje ženskog rublja 

M. Grlić , Zagreb 

Tomtćeva 6 (dvorište) 

Svakovrsno vezenje, plisi- 
ranje, ažuriranje, gumbi Ud. 


Pokrivačko poduzeće i prodaja 
građevnog materijala 

H. BAUER 

sada 

S. i D. KUŠEV1Ć 

ZAGREB, Dorđićeva 13 

Telefon 37-67 


Svjećarna V. 13KUŠIC Vlaška 55 

Dobijete svakovrsnih svijeća kao i li- 
turgijske te nadgrobne lučice, baklje itd. 
Držim čisti pečatni vosak, parafin kao 
i medene poslastice i med. 

Preporučam se cij. mušterijama 

V. JAKUŠIĆ - Tel. 39-32 



RADIO PETER 

ZAGREB 

Baruna Jelacića ulica 4. 

Specijalna radiona za popravak 
radio aparata, ton aparatura, 
preciznu mehaniku, postavljanje 
zaštitnih antena bez smetnja. 

Glavno zastupstvo : 

MENDE-RADIO 

Prodajemo uz gotova I na otplatu 

ODVAŽNA MAJKA 

Napisao Paul Doroulede 


Moja mati prva me je podučila u odvažnosti 
i potakla me da shvatim sve užasne posljedice 
strašivosti. 

Bilo mi je nepunih osam godina, kad me je 
u tome podučila, a ja se svega toga sjećam, 
kao da je to danas bilo. 

U to smo doba stanovali na selu, u jednoj 
staroj lovačkoj kući, koja je bila na podnožju 
jednog brdašca, a bijaše veoma lijepa. Nezgod 
no bijaše samo to, što je bila na osami i što u 
blizini nije imala susjeda. Zato su se naši sluge 
i sluškinje uvijek plašili i ne čekajući zapo- 
vjedi zatvarali bi svake večeri vrata već u šest 
sati. 

Jedne večeri, iako bijaše subota, ostade moj 
otac mimo običaja u Parizu zadržan nekakvim 
poslom. Moja je mati čitala naglas evanđelje 
sjedeći kao obično u svojem naslonjaču. Još nije 
bilo odbilo devet sati. Iznenada uđe u sobu naš 
sluga, krupan seljak, jedino odraslo muško če- 
ljade u cijeloj kući ni ne pokucavši na vrata. 
Bio je blijed kao krpa i priopći pridušenim gla- 
som majci, da je vidio u vrtu nekog nepoznatog 
čovjeka. 

»E, dobro,« progovori moja majka mirno, ali 
i u kući je jedan čovjek. Evo vam revolvera, po- 
đite na prvi kat, ali bez svjetiljke, i upitajte 
kroz prozor, tko je dolje. Ako vam odgovori ne 
uljudno, ili vam uopće nikako ni ne odgovori, 
opalite dva puta iz revolvera i budite sigurni, da 
će vam se onda, o tome nema sumnje, javiti.« 

Honore — tako bijaše ime sluzi — pristane, 
da primi revolver, koga sam mu pružio, ali osta- 
ne nepomično na mjestu bez ijedne riječi i ne 
makavši se s mjesta. 

»Što čekate?« upita ga majka. 

»No, što će biti, gospođo, ako i onaj ispali?« 
promuca krupan seljak problijedivši. 

Moja majka posta nestrpljiva. 

»Sramota je, da ste tako plašljiv. Dajte mi 
taj revolver i ostanite kod maloga.« 

Ona pođe vratima. Ja potrčim za njom i 
ob jesnim joj se za suknju. 

»Nemoj, mamice, nemoj! Klečeći te molim, ne- 
moj ići, oni će te ubiti.« 

U strahu sam mislio, da u vrtu 
ima barem deset ljudi. 

Ona stade za čas, ne bi li me 
umirila poljupcima, i obrisa mi 
oči. Onda se teškom mukom 
otrže od mene. 

»Hajde, neka bude tako!« 
progovori mi. »Kad te je toliko 
strah, da me ne ubiju, pođi sa 
mnom. Vidjet ćeš, da nema za 
mene više opasnosti nego za onu 
kukavicu,« i pokaza rukom na 
Honorea. 

Raširim ruke i ona me podi- 
gne. Poljubi me i spusti me opet 


na zemlju. Zatim me uhvati za ruku i stane da 
me vodi ili bolje da me vuče. Ja sam joj se pre- 
pustio bez ikakvog otpora. 

Kad dođosmo u vežu, čuo sam u vrtu jasno 
korake. Svega me obuze neodoljiv strah, istr- 
gnem ruku iz majčine i pobjegnem u sobu. Ona 
samo sleže ramenima i nastavi svoje korake u 
mraku. 

Kroz poluotvorena sam vrata čuo, kako maj- 
ka uzlazi stubama, i svaki njezin korak, kao da 
me je po srcu udarao. Bilo me je stid, što sam 
je ostavio, i htio sam poći za njom, ali sam se 
sav tresao od straha, noge su mi klecale, i da 
se nisam naslonio na zid, sigurno bih se srušio 
na pod. 

Napokon čuh, kako se otvorio prozor i kako 
je majka mirnim i snažnim glasom ponovila 
pitanje, koga je malo prije naložila Honoreu. 
Mirnoća i odvažnost majčina glasa pobudila je 
u meni srčanost i već sam bio spreman da po- 
hrlim. Ne ču se nikakav odgovor i majka ispali 
dva puta iz revolvera. 

Nije više trebalo ,a da nepoznati sumnjivac 
bude natjeran u bijeg. Dapače nije više trebalo 
ni da se rasprši onaj oblak straha, koji bijaše 
obavio i uplašio cijelo moje biće. Jednim sko- 
kom, još brže nego što sam malo prije pobje- 
gao od majke, istrčim iz salona, projurim brzo 
stubama i pun radosti i stida bacim se u maj- 
čin naručaj, koji me je čekao. 

»Napokon,« usklikne majka, »ipak si došao! 
Malo kasno, ali ništa zato! Hvala Bogu, dobro 
je! Ja sam s tobom zadovoljna.« 

»To je zato, što te toliko volim,« prošapćem 
joj u uho i sav se privinem uz nju. 

»Bio je malo prije netko, koga si volio više 
nego mene,« primijeti mi majka ozbiljnim gla- 
som. 

»Taj netko bio si ti sam. Vidiš, dijete moje, 
strah nije ništa drugo nego prevelika ljubav 
prema samome sebi, prema svojoj kukavnoj li- 
čnosti. Čovjek, koji je hrabar samo za sebe sa- 
moga, znači, da nije nimalo hrabar.« 

Preveo dr ZVONKO ŠPRAJCER 



Samo»0^«-ov križ 

na svakom pakovanju 
jamči Vam ispravnost 
Pyramidon-tableta i s tim 
dobro djelovanje kod 
glavobolje i neras- 
položenja 


TABLETE VR- 

Oglas reglstr. Sp. br. 91 od 21 juna 1935 

Preporučamo našim čitateljima i čitateljicama, da se za svoje po* 
trebe posluže ovim trgovinama i radnjama: 


Moderno umjetna stolarija 

5. KOLARlt, ZAGREB 

VLAŠKA UL. 86. TELEF. 88-77 

Preporučam se za sve vrsti popra- 
vaka od najjednostavnijeg do naj- 
finijeg pokućstva , uz umjerene 
cijene. 


Poplune od vate 

radim komad po Din 40 — Poplu- 
ne od pahuljica, perja, vune, za- 
tim madrace i otomane radi jefti- 
no i dobro samo kod 

Oto Smeđić (Braun) 

Zagreb, Vlaška ulica 56 


Za svakovrsno vezenje, en- 
dlanje te popravak čarapa izvo- 
lite se obratiti na atelier ručnih 
radova 

r. n i ii i \ a 

Z4GRGB, Tomićeva u i. 4 


Strofevna stolarija 

Stjepan Kranjčec 

Zagreb 

Svaćlćev trg 12 - Telefon 72-74 

Izradba najmodernijeg pokućtva kao i svih 
vrsti kauča, divana, fotelja itd. 
Izložba se nalazi u Frankopanskoj ulici 
broj 9 u dućanu 


D0R1H1H9U, Z9GHEB 

KRZNAR 

BAKAČEVA UL. 4 (dvor.) 

Primam naručbe i sve popravke 
krznarske robe i lisice na ustroj, 
bojadisanje uz jamstvo. 


KROJAČKI SALON 

HERAK ILIJA 

ZAGREB, ILICA 34/1. 

Izrađujem po mjeri: frakove, 
jaguete, smokinge, te svu ostalu 
modernu garderobu po najnovijem 
kroju. Članovi K. A. uživaju po- 
seban popust 


Sva preseljenja i prevoze u Zagre- 
bu i izvan Zagreba, sa Diesel-te- 
retnim automobilima obavlja brzo 
i jeftino 

ŠPEDICIJA L0WY 
ZAGREB, KAPTOL 26. 
Telefon broj 44-21 i 86-3C 


Trgovina manufakturne kratke 
i pletene robe. 

Domaći proizvod muškog i ženskog 
rublja kao i čarapa. Dobijete naj- 
jeftinije kod 

C. RAJŠIĆ ZAGREB 

Petrinjska 47, ulaz s Mrazovićeve ul. 


Elegenlna odijela. Hnstime. ogrtače 

po najnovijim modelima. Izradba 
najpraktičniji Vindbluza, Vind- 
jacke te skij odijela. — Strogo 
solidna i stručna podvorba, te za 
svaki povjereni rad jamčim. 

Za posjetu moli 

Krojački modni salon za dame i gospodu 

J. KURIL.J, Klaonička 20 


Ljubomir Srdelić 

ZAGREB, Varšavska ulica 3 a 

TAPETARI DEKORATER 

za stilsko i moderno pokućtvo, 
izradba po vlastitim i predloženim 
nacrtima, po pravci vrlo jeftino 

Uz gotovo i na otplatu 


Vlastiti proizvod i prodavaona 
F O P L TJ KT A. 

Veliki izbor pribora za poste- 
ljinu. — Madraci, perje kemički 
očišćeno, navlake, jastučnice itd. 

A.. JUNGVIRT 

Marićev p r olaž 


Krzna 


na skladištu tuzemna i inozemna 
u velikom izboru. — Preporuča se 

KRZNAR1JA 

M. POŽNJAK 

ZAGREB, Jurišićeva 7 


Trgovci! Najpovoljnije kupu- 
jete kod 

Hugo Wolner, 

trgovina na veliko kratke pletene 
robe 

ZAGREB, Nikolićeva 14 


JANKO STENGL 

STROJEVNA STOLARIJA 
ZA GRADNJU I POKUĆTVO 

ZAGREB 

Heinzelova ul. 13. Tel. 2221 


SVAKOVRSNO I SAVREMENO 

POKUĆSTVO 

M. E. Kovač, Zagreb 

Mesnička ul. 2. ugao Ilice, I. kat 

Ogroman izbor uz slobodan ogled 


Praonica 1 svijetlo-gladlonica 
finog rublja 

Cecilija Rant 

Zagreb, HatzoVa ulica 12. 

Preuzima svakovrsno rublje kao 
i ogrlice. — Cijene umjerene. 


K R Z N A R 1 J A 

S. MCDRIć, ZAGREB 

Masarykova ul. 6. dvorište 

Izrađujem svakovrsne krznene pre- 
dmete kao i popravke uz umjerene 
cijene. Za svaki posao jamčim 


ŽENSKA ODIJELA 

Oprave kućne, vrlo jeftino već od 
Din 35-— naprijed. — Sve vrsti 
oprava od štofa i raznovrsne svile, 
kao kute od Clota i svilene. — Kupit 
ćete vrlo povoljno u 

ženskoj konfekciji LOGARIĆ 

Gajeva ul. 4. tik Jelačlćeva trga 


DOMAĆICE Sve vrsti pregača 
za kučanstvo i serviranje, kao i 
GLOT i GRADL ogrtače, 

stalnobojne pregače od Din 13*- dalje 
bijele iz čvrstog platna * „ 14*— „ 

pregačice za serviranje * „ 17'— „ 

F. GROMER 

Nikolićeva 17 ugao PreradoviCeve 

Dajemo popustne M^RKICE 


Stolar i parketar 

MATO BEJUK 

ZAGREB, Skalinska 2 

Preporučam se cijenjenim mušte- 
rijama za savjestan i čisti rad. 
CIJENE UMJERENE! 


Krojačka dvorana za 
dame i gospodu 

F. TPallelc 

Zagreb, Ilica 50 I. Kat 

Preporuča se cij. mušterijama za 
pn orazredan kroj i izradbu. 

























PRIZOR S OTVORENJA DRUGOG HRVATSKOG SOCIJALNOG TJEDNA U HRVATSKOJ SABORNICI U ZAGREBU 
Uvodni govor predsjednika H. S. T. dra Jurja Šćetinca 

III. HRVATSKI SOCIJALNI TJEDAN 


Pred godinu dana održan je u Zagrebu drugi 
Hrvatski Socijalni Tjedan, koji je nada sve li- 
jepo uspio, a bio je posvećen — obitelji. Sva 
predavanja, alokucije, ankete i konferencije, 
koje su održane na tom drugom H. S. T., štam- 
pane su u posebnoj knjizi: »Obitelj u da- 
našnjem društvu«. Knjiga iznosi 256 stra- 
nica, a stoji 50 dinara (uvezano 65 din.). 

Ove godine održat će se u Zagrebu treći Hr- 
vatski Socijalni Tjedan i to od 23. — 29. listopada. 
Ovogodišnji S. H. T. bit će posvećen današ- 
njem društvenom poretku te će se 
raspravljati o kapitalizmu, komuni- 
zmu, fašizmu, nacionalnom soci- 
jalizmu i kršćanskom korporati- 
vizmu. Jer smo uvjereni, da će naši čitatelji 
(osobito oni iz Zagreba i bliže okolice) u velikom 
broju učestvovati ovom trećem H. S. T., iznosi- 
mo evo ovdje njegov 

PROGRAM 

U nedjelju 23 X. — u 9 (4 s. pr. p. u crkvi sv. 
Katarine — Zasiv Duha Svetoga i govor zagre- 
bačkog nadbiskupa i hrvatskog metropolite dr 
Stepinca: »CRKVA I DRUŠTVENI POREDAK«. 
U 10y 2 s. pr. p. u bivšoj Hrvatskoj sabornici 
— otvorenje Socijalnog Tjedna. 

U 6(4 s- pos. p. u Jeronimskoj dvorani — Pre- 
davanje — dr Stjepan Bakšić, sveuč. profesor: 
»Liberalizam i individualizam kao filozofski 
osnovi kapitalizma«. 

U 7(4 s. pos. p. dr Bonifaci je Perović O. F. M.: 
»Kapitalizam«. 

U Ponedjeljak 24. X. — u*6(4 s. pos. p. dr Franjo 
Šanc, D. I.: »Filozofija marksizma«. 

U 7(4 s. pos. p. Konstantin Rimarić-Volinski, 
profesor: »Socijalizam i komunizam kao so- 


cijalni i gospodarski sistem«. 

U utorak 25. X. — u 6(4 s. pos. p. dr. Hijacint 
Bošković O. P.: »Filozofski izvori fašizma i 
nacionalnoga socijalizma«. 

U 7(4 s. pos. p. dr Juraj Šćetinec, prof. Ekonm. 
kornere, visoke škole: »Socijalni i ekonomski 
sistem fašizma i nacionalnoga socijalizma«. 

U srijedu 26. X. — u 6(4 s. pos. p. dr Andrija 
Živković, sveučilišni profesor: »Osnovne ideje 
kršćanske socijalne filozofije o društvenom 
poretku«. 

U 7(4 s. po. p. dr Stjepan Podolšak, advokat: 
»Reforma društva u duhu kršćanskih socijalnih 
načela«. 

U četvrtak 27 X. — u 5 s. pos. p. — Anketa: 
»Posljedice liberalizma i kapitalizma u hrvat- 
skom društvu«, (dr. Milan Ivšić, profesor 
Ekonom. -kornere, visoke škole). 

U 7(4 s. po. p. — predavanje — dr. Antun Da- 
binović, sveučilišni docent: »Staleške organiza- 
cije u hrvatskoj prošlosti«. 

U petak 28. X. — u 5 s. pos. p. — Anketa: »Pro- 
diranje marksizma kod nas« (Ivo Lendić, no- 
vinar). 

U 7(4 s. pos. p. — Predavanje — Dr. Eugen 
Sladović, prof. Ekonom. -kornere, visoke ško- 
le: »Današnji oblici korporativne organizacije 
kod nas«. 

U subotu 29. X. — u 5 s. pos. p. Dr Juraj Šće- 
tinec, prof. Ekonom. -kornere, visoke škole: 
»Korporativno uređenje društva po kršćanskoj 
socijalnoj nauci«. 

U 6(4 s. po. p. u Katedrali — TeDeum — 
i govor senjskog biskupa dr. B u r i ć a: »Ob- 
nova ćudoređa preduslov obnove društva«. 
Sva se predavanja i ankete održavaju u Je- 
ronimskoj dvorani, Trg Kralja Tomislava 20. — 

Preporučamo našim čitateljima i čitateljicama, da se za svoje po- 
potrebe posluže ovim trgovinama i radnjama: 


Krojački modni salon 

za dame i djecu 

MATIJA ANTOLIĆ 

Zagreb, Klaićeva 34 I. kat 


STAKLOGRAVER 

FRANJO VALENT 

ZAGREB, Medulićeva ul. IO. 

Izrađujem kristalno stakleno posuđe (ser- 
vise za vino, vodu i liker). Specijalna bru- 
siona BLEI kristala, graviranje imena i 
monograma, radiona ogledala. Popravak 
svih vrsti kristalnih predmeta. 

Solidna izradba. Umjerene cijene. 


„SLOGA" šeširi 

Radiona i prodaja muških šešira. 
Primaju se popravci uz umjerene ci- 
jene. Izradba solidna. Preporuča se 

J HOFFMAN, Zagreb 

Radiona Ilica 63. i prodauaona Ilica 180. 

• Atelier ručnih radova i pribor 

30SIF DHAŠKOVIČ, ZBGREB 

Mesnička ul. 2- (Ugao Ilice) 

Preuzimani na izradbu precrtavanje, (Vor- 
druck) endianje, ažuriranje, plisiranje, 
montiranje jastuka, presvlačenje gumna, 
štikanje monograma rukom i strojem. 
Jeftina klinika čarapa ! Za škole, samo- 
stane i salone kao i za sva katoli ka 
društva znatan popust. Cijene solidne. 


Veliki izbor 

ženskih šešira i pribora 

(svih boja luljaka) 

MARKO DŽILITOVIĆ 

ZAGREB, Jelačlćev trg 4. polukat 
Vlaška ulica br. 90 


SOBOSLIKAR I L1Č1LAC 

KASTELIĆ STJEPAN 

ZAGREB, Deželiieva ulica 72 

Radiona za ličenje pokućtva. — 

Preuzimam sve u tu struku zasi- 
jecajuće poslove. 

P O K II Ć S T V O 

Stalna izložba raznovrsnog pokuć- 
stva: kao spavaće, jedaće go- 
spodske sobe i kuhinje, pojedini 
komadi i t. d. Solidna izradba, ni- 
ske cijene. Vlastiti proizvod. Po- 
gledati bez obveze na kupnju 
„ J a t) 1 a n a o “ 
Petrinjska ulica 25. 


LIMARI, UVOO! TEL31 VODOUODil 1 PLINU 

Brkljačić, Blatnih i Vo uh 

ZAGREB, Ilica 134 Telefon 94-39 

Preuzimamo sve u tu struku zusijecajuće 
radnje na novogradnjama, adaptacijama 
i popravcima. Izdradba svih limenih 
predmeta. — Autolimarija, varenje i po- 
niklovanje. 

Savjesna izradba. Umjerene cijene. 

KROJAČKI SALON 

PETAR BRENNER 

ZAGREB, Jurišićeva ul. 18. 

Izrađujem sve vrsti odijela po najnovijim 
krojevima, držim na lageru prvorazrednu 
tkaninu uz umjerenu cijenu i na otpla- 
tu. Članovi K. A. uživaju poseban popust 

TAPETAR 1 DEKORATER 

MIŠKO KUČENIĆ 

Z iV Gt R H B 

Vlaška ulica 131 

Daje ma obročnu otplatu 


Radiona i trgovina kišo i sunco- 
brana 

VID ŠTABEK 

ZAGREB, ILICA BR. 124 

Preporuča svoje skladište kišo i 
suncobrana 

Preuzimam na popravak iste uz vrlo 
umjerene cijene 

Hlobučarslia radnja muških i ženskih šešira 

„HI 15 1“ 

ZAGREB, Bakačeva ul. 1 

Vis-ž-vis gradske kavane 
Primaju se svakovrsni popravci 
muških kao i ženskih šešira 

JAIĆ I DRUG 

stolarija za moderno i stilsko 
pokućstvo 

ZAGREB, Zvonimirova 27 


Fobućstuo za gotovo i ni otplatu 

šperane, politirane i emajlirane so- 
be i kuhinjski namještaj i razni 
komadi uz umjerenu cijenu 

Ljudevit Calavnik 

stolarija 

Zagreb, Petrinjska ul. 35 

Prva zagrebaika umjetna Ijevaona 
zvonova, nadgrobnih ukrasa, 
umjetnina 1 kovine 

RUDOLF KREBELJ 

Zagreb, Srebrnička 5. iz Nove ceste 120 

Izrađujem brončane nadgrobne svjetiljke, 
nadgrobne ukrase uz umjerenu cijenu. 

Za zvona jamčim IO godina 





Trgovina i izradba muški li i žen- 
skih šešira 

Branko Jurišić 

ZAGREB, Zvonimirova 31 

Primaju se svakovrsni popravci 
muških kao i ženskih šešira 


Pokućstvo 

Renomirane stolarije 

M. Kresnik, Zagreb 

Nova l/es 4 Telef. 67-14 


Građevna i umjetna bravarija 
DOVŽAK JOSIP 
Ilica br. 137 ZAGREB Tel. 24-483 

Specijalna radiona za izradbu žičnih ulo- 
žaka za krevete i svih ostalih žičnih pro- 
izvoda. Izradba željeznih kreveta, noćnih 
ormarića, moderno savijeno pokućstvo za 
Ijekare, bolnice, hotele, kavane i t. d. 
Prvorazredna stručna izradba, a cije- 
jene bez konkurencije. 

namještaj 

NIKOLA CERAJ, ZAGREB 

Vlaška ulica 81a — Telef. 72-88 

Cijene umjerene — Izradba solidna 


„Zagrepčanka« 

Trgovina i specijalna radionica muških 
i ženskih šešira uz vrlo umjerene cijene. 
Primamo sve vrsti popravaka muških i 
ženskih šešira. — Preporučuje se cijenj. 
mušterijama za brzu i solidnu izradbu. 

M. VUĆIĆ 

Zagreb, Ilica. 178. 


TRGOVINA RABLJENIH STVARI 

A. MILIDRAG (ĆfKll) 

Z i (i KL 15, Palmotićeva ul.ca 2. 
(Ugao Vlaške ulice) 

D žim na skladištu samo bolje ra- 
b'-jeno pokućstvo kao i sve ostale 
rabljene stvari. 


L 


Z A DOBRE DOMi^ĆICB 


Kućno gospodarstvo 

Kiselenje kupusa (zelja). Zelje od- 
ređeno za zimu treba posjeći neko- 
liko dana prije kiselenja. Zatim ćemo 
ga očistiti od suvišnog lišća i staviti 
na suho zračno mjesto, da provene. 
Kad provene, ponovno se čisti, riba 
i slaže u kačice, dobro posoli i čvr- 
sto prigazi. Možemo kiseliti cijele 
glavice, polutine i sitno izribano ze- 
lje, ali je bolje, ako ga izmiješamo. 
Red izribanog zelja, red glavica ili po- 
lutina i t. d., sve dok ne napunimo 
kačicu. Između redova zelje treba 
dobro osoliti i čvrsto prigaziti. Za 
taj su posao najbolje kačice od bre- 
zovine, jer zelje u njima požuti i 
dobije fini miris. Kad je posao svr- 
šen, zelje se pokrije čistom krpom 
i daščicama pa pritisne kamenom ili 
čvrsto zašarafi. Kiseli ćemo kupus 
češće prati i držati u prostoriji, u 
kojoj ne smije biti nikakva mirisa 
i gdje se; ne će smrznuti. 

Kisela repa. Repa se također može 
kiseliti za zimu. Prije kiselenja reP 
pu treba oprati, oguliti i na pose- 
ban ribež izribati na krupne rezan- 
ce. Tako izribana repa složi se u 
drvenu kačicu, nasoli se, pokrije či- 
stom krpom i daščicama. Zatim se 
ostavi, dok se ukiseli. A onda se 
redi i pere kao i kiseli kupus. 

Prerano nošenje mladih kokica mo- 
že se donekle spriječiti i to promje- 
nom hrane i odstranjenjem kokota. 
Koje kokice pronesu početkom je- 
seni prije mitarenja, te obično nose 

Trgovina rabljenih stvari 

ANTON DRENSKI 

ZAGREB 

NOVA VES 22 

Držim na skladištu samo bolje 
rabljene stvari. Kupujem odijela 
i pokućstvo. Cijene vrlo pogodne ! 


Štofovi 

Svile 

Baršuni 

Flaneli 

Čarape, rukavice 
pribori za krojačice 
u najvećem izboru 


kod pomodne 



Radićeva 1 


sitna jaja. No one koje počnu nesti 
iza mitarenja, te nose krupnija jaja. 
One nose još i početkom zime, a ta se 
jaja, jer su krupnija, mogu bolje 
unovčiti. Dakle mladim kokicama tre- 
ba mijenjati hranu, ne dati im kuku- 
ruza i ne pustiti među njih pijetla. 
Kokice, koje su pronijele prije mi- 
tarenja, prestanu nošenjem za to vri- 
jeme i obično ne nose cijele zime, 
sve do proljeća. Dakle prerano no- 
šenje mladih kokica nije korisno. 

Dobar tek 

Jaja sa šunkom. Nareži sušenog 
pršuta (može biti i kuhana šunka) 
i speci na mast. Zatim mast ocijedi. 
Na šunku stuci oprezno nekoliko ja- 
ja tako, da ostanu čitava, malo ih 
posoli i peci, dok se jaja ne stisnu. 

Brodeto. Brodeto se kuha od mor- 
ske ribe. Nareži kg ribe, na primjer 
tunine na dva prsta široke odreske. 
Posoli ih, umotaj u brašno i prži u 
vrelom ulju. Pržene povadi te u isto 
ulje metni sitno sasjeckanog luka, 
zatim sasjekanog češnjaka i peršina 
te jedan kg oguljenih narezanih raj- 
čica. To neka par minuta kuha, a 
zatim složi u taj sok pržene komade 
ribe i kuhaj još polagano po sata. 

Okrugljice od sira. Pol kg ne od- 
više mokrog sira protjeraj kroz sito, 
pomiješaj sa pol šalice krupice, dva 
žumanjka i 2 cijelo jaja. To neka 
stoji jedan sat. Zatim pravi mokrom 
rukom okrugljice i zakuhavaj u vre- 
loj slanoj vodi. Kad su kuhane, oci- 
jedi ih na zdjelu i odozgo pospi mr- 
vicama prženima na masti. 

Kolar od čvaraka. Na daski umijesi 
tijesto od 25 dkg brašna, 15 dkg še- 
ćera, 12 dkg čvaraka samljevenih na 
stroju, 1 jajeta, 1 praha za pečenje 

1 malo mlijeka. Tijesto razvaljaj na 

2 dijela. Donji dio namaži pekmezom 

od ribiza ili kajsija pa stavi na to 
drugi dio tijesta. S krajeva stisni ko- 
lač i peci ga u vreloj pečenjari, dok 
lijepo porumeni. S. A. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 
R. PASARIO 
Ilica 5 ZAGREB Ilica 5 


TAPETAR I JA 

BERISLAV DUGONJI« 

Izrađuje sve moderno tapecirano 
pokućstvo, kao i dekoracije. Izra- 
dba prvoklasna. Cijene solidne. 
Preporuča se 

B. DVGONJIĆ, ZAGREB 

Ilica 168a, dvorište 


| Kalendar za našu kuhinju | 


Listopad 

Utorak 

18 

Objed: Juha od kupusa. Punjene 
paprike. 

Večera: Naduvak od krupice. 

Kompot. 

Srijeda 

19 

Objed: Juha od mrkve. Makaro- 
ni s mesom i sa sirom. Grožđe. 

Večera: Mahune začinjene masla- 
cem i mrvicama. Pašteta od telećih 
jetra. 

Četvrtak 

20 

Objed: Juha od kosti s krpicama. 
Zec u umaku s okrugljicama. 
Večera: Sir s vrhnjem. Jabuke. 

Petak 

21 

Objed: Juha od krumpira. Pirja- 
no zelje sa okrugljicama od krumpira. 
Voće. 

Večera: Žganci s mlijekom. 

Subota 

22 

Objed: Juha od rajčice. Varivo 
od mahuna. Pečeni odresci.t 
Večera. Palačinke sa sirom. Ja- 
buke. 

Nedjelja 

23 

Objed: Ragu juha od teletine. Pe- 
čeni teleći hrbat s krumpirom i mije- 
šanom salatom. Pita od jabuka. 

Večera: Kajgana sa šunkom i sa- 
latom od kupusa. 

Ponedj. 

24 

Objed: Govedska juha. Pečena 
govedina s krumpirom i salatom od 
celera. Naduvak od jabuka. 

Večera: Krumpir pečen u ljuski 
s maslacem. 

Utorak 

25 

Objed: Juha od krumpira. Savi- 
jača od bundeva. 

Večera: Teleći paprikaš. 


1 Srijeda 

26 

Objed: Juha od celera. Pečenka 
u vrhnju s miješanom salatom. Voće. 

Večer a: Francuska kaša od krum- 
pira. 


Četvrtak 

27 

Objed: Juha od kokoši. Kuhano 
kokošje meso s umakom od hrena i 
krumpirom. Gibanica s orasima. 
Večera: Jaja sa šunkom. 

Petak 

28 

Objed: Riblja juha. Pečene lignje 
sa zelenom„salatom. Kompot od ja- 
buka. | 

Večera: Okrugljice od šljiva. 

Subota 

29 

Objed: Juha od telećih kosti. Te- 
leći odresci u soku od rajčice. Savi- 
jača od kupusa. 

Večera: Meso i savijača od obje- 
da. Jabuke. 

Nedjelja 

30 

Objed: Juha od mozga: Pečeni 
puran s krumpirom, zelenom salatom 
i ciklom. Listići. Grožđe. 

Večera: Hladetina. Čaj. 

Ponedj. 

31 

Objed: Riblji paprikaš s krum- 
pirima. Pržene jabuke u tijestu. 

Večera: Pečena jaja sa salatom 
od krumpira. 

























z a smije: 


H I Š A L XI | 


NAOBRAŽEN ČOVJEK: A: 
»Što sada čitaš?« 

B.: »Zadnje dane Pompeja.« 

A.: »A od čega je umro taj čo- 
vjek?« 

UČENA GOSPOĐA. »Vi znate 
dobro zemljopis,« reče gđa N., 
»pa mi recite, molim Vas, kako 
se pravilno izgovori ime glavnog 
grada Grčke: — Bukurešta ili 
Budapešta.« 

TKO JE VREDNIJI? Dva pri- 
jatelja zaustavljaju na putu ko- 
čijaša. Prvi će: »Hej, koliko tra- 
žiš da odvezeš mene i moga dru- 
ga na željezničku stanicu?« 

K o č i j a š: »Pedeset dinara.« 

Prvi: »O koliko tražiš, kad 
bi odvezao samo mene?« 

K o č i j a š: »Isto: pedeset di- 
nara.« 

Prvi se okrene svome drugu 
te se isprsi i reče: »No vidiš, moj 
dragi, što ti vrijediš na svijetu!« 

PRAVI RAZLOG. Sudac: 
»Kako možete biti pijan već u 
osam sati ujutro?« 


Optuženik: »To je zato, 
jer nema ure!« 

NE VOLI WAGNERA. Gospo- 
din Banić je osobiti »ljubitelj« 
opere, pa skoro svaku prespava. 
Njegova milostiva gospođa bez 
opere ne može ni da živi, pa vu- 
če svoga muža na sve važnije 
priredbe. Muž se već dva sata 
šeta po sobi i čeka ženu, pa od- 
jednom plane: 



Jeste li pročitali ovaj najnoviji ro- 
man „Knjižnice dobrih Romana"? 


»Vi žene nikada niste goto- 
ve, kad se kuda spremate. To je 
užasno! Pa još radi Wagnerove 
opere! A gle mene: metnuo sam 
u svako uho malo vate — i go- 
tov sam!« 

IZ ŠKOLE. Učitelj: »Pazi, 
Milane, kad ti uzmeš od svoje 
mame metar, pa ga presjeći 
na dvije pole, zatim obje polo- 
vice još jednom presječeš — šta 
ćeš onda dobiti?« 

M i 1 a n: »Onda ću dobiti . . . 
batina!« 

U MESARNICI. Gospođa: 
»Ove su kosti odviše velike, mo- 
lim Vas razlomite mi ih.« 

Mesar (pomoćniku): »Ivane, 
razlomi gospođi kosti!« 

Željezne krevete 

dječja kolica, dječji kreveti kao i 

ino metalno pokućtvo kupujete 

najpovoljnije kod proizvađača 

Filip Baum, Zagreb 

Dežmanova ul. 1. Prolaz Tuškanac 


Za dobru djecu 


ZA MALE ČITAČE „OBITELJU NARISAO IVO KOLIN, GIMNAZIJALAC 



(S\rs:t će se.) 


Ilustrovani dvotjednik „ Obitelj m stoji 5 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „Obitelji izdaje Konzorcij Kuća Dobre štampe. Za izdavača i uredništvo odgovara Dr Josip Andrić, glavni urednik m Obitelii m 
Zagreb, Trerkova 1. Adresa uredništva i uprave , Obitelji' : Zagreb. Trg Kralja Tomislava 21. Telefon 54-17. Ček. • ač. pošt. šted. br. 33.536 
„ Obitelj ‘ se tiska u Tiskari Narodnih Novina u Zagrebu. Za tiskaru odgovara V. Kirin, Deželićeva ul. 2. 


TRI ZEČIĆA 




Porculan radost i po- 
nos svake domaćice ! 

Ako roba ne bi odgovarala, zamijenit ćemo Vam 
istu Ili vratiti novac. — Naš bogato opremljen ka- 
talog razne robe po zaista niskim cijenama poslat 
,ćemo Vam besplatno, ako ga zatražite. 


l-24/o Garnitura za vino, boca 
od 1 litre i 6 čaša po Vio litre, 
fino moderno brušeno staklo 
Din 70’—, jednaka garnitura za 
liker ...... Din 50 — 


l-500a/o Garnitura! za jelo za 6 osoba, fini inostrani 
porculan, različito ukrašen 26 komada . . Din 330— 

21 komad Din 220— 


3 servisa 


l-26/o Garnitura, boca od 1 litre 
i 6 čaša po Vio litre, nizak, mo- 
deran i praktičan oblik, bogato 
brušeno modernim dekorom 
Din 70 — , jednaka garnitura za 
liker Din 50— 


Samo D. 75.-! 


l-504/o Garnitura za bijelu kavu za 6 osoba, fini ino- 
strani porculan, moderno ukrašen, samo . Din 90- — 


l-9/o Servisi za vino, vodu i 
liker, od bijelog ili bojadisanog 
stakla roza, modre, zelene ili 
žute boje, vrlo fina izradba, ci- 
jena za sva tri servisa, 21 kom., 
samo Din 75'—, pojedinačno 
Din 30— 


l-552/o Stakleni tanjur za voće 
ili poslastice, 28 cm promjera 


l-504a/o Garnitura za crnu kavu za 6 osoba, fini ino- 
strani porculan, moderno ukrašen ili samo sa zlatnim 
rubom, iznimna cijena Din 60— 

TrgovačKa leuća 


l-25/o Garnitura, vrč od 1 1 / 2 
litre i 6 čaša po l / 6 litre, fino 
moderno brušeno staklo, 

Din 60— 


l-23/o Garnitura, vrč od l 1 /, li- 
tre i 6 čaša po 1 / 6 litre, fino mo- 
derno brušeno staklo Din 60*— 

Uvijek moderan i vrlo obljubljen dio ženske garderobe jest bluza. Donosimo nekoliko bluza, športskih i večernjih, 
jednostavnih i elegantnih. 


Križaljka 

Složio „Bekil*, Zagreb 

Okomito: 1. Pokojni hrvatski ban iz Istre, 2. vri- 
jeme, 3. osamljen, 6. dio kola, 7. sadržina biljke, 9. brz 
kao..., 10. inicijali Matoševa imena, 12. simbol pobje- 
de, začin, 13. grad u Primorju, 15. dio kuće, 16. dio ko- 
nja, 19. pojava na vodi, 20. grad u Lici, 21. kuća, 22. 
željeznička oznaka za express (smjer Pariz — Carigrad), 
24. inicijali redovničke družbe, 26. raste na glavi (jedni- 
na), 27. stari žitelji Francuske (jednina). 

Vodoravno: 2. abesinski dostojanstvenik, 4. ne- 
znabožac, 5. ptica pjevica, 8. djelo R. Kiplinga, 9. zlo- 
ban, 11. začin, 13. turski plemić, 14. Prezime pisca 
»Mrtvi kapitali«, 17. lična zamjenica (množ.), 18. Inici- 
jali hrv. romanopisca (»Urota«), 19. slap, 22. pokrajina 
u Njemačkoj (fon.), 23. rodbina, 25. nizina, 26. Stvo- 
ritelj svijeta, 28. glodavac, 29. pehar, 30. blato, mulj. 


Odgonetke treba poslati do 30. listopada. Medu od- 
gonetače podijelit će se 20 romana. 


ODGONETKE I NAGRADE IZ BROJA 29-30. 

Vodoravno: 2. mak, 4. ti, 5. Ob, 7. de, 9. ii, 11. 
raj, 13. ki, 14. ab, 16. sok, 19. oj, 21. bo, 22. as, 24. pa, 
25. ibi. — Okomito: 1. ha, 2. mi, 3. ko, 4. te, 6. bi, 
7. da, 8. Ra, 10. la, 11. ris, 12. jak, 15. Po, 17. Om, 18. 
ro, 20. ja, 21. B(azala) A(lbert), 23. si, 24. pi, 26. br. 


Po 5 romana dobili su: H. Maković iz Š, P. Scherll iz 
Š. i M. Radović iz D. Po 1 roman: Fra R. Ketterer iz 
N., A. Mazzi iz Zagreba, I. Fabijanić iz K., M. Kačečnik 
iz S. I. Z., J. Šribar iz B. i M. Smolčić iz B. 











